Adakah OnePlus Nord Satu Peranti Mengecewakan Dari OnePlus? jom Baca!!

OnePlus Nord baru sahaja di lancarkan dan sudah ramai yang tidak sabar yang ingin mengetahui performance telefon ini. Adakah ia satu perkara yang mencewakan daripada OnePlus perkara ataupun ia satu lagi telefon yang mantap dari merkea. Jom tengok!!

Jika dilihat dari aspek rekaan peranti ini, tiada yang  WOW mengenainya. Hanya tipikal design yang dipamerkan. Susunan kamera yang menegak seperti telefon-telefon yang lain. Namun ia tampak lebih kemas berbanding yang lain.

Yang menarik perhatian saya sedikit adalah warna yang ditampilkan di bahagian panel belakang. Warna Gray Onyx ini tampak eksklusif dan mahal sesuai dengan harga yang dipamerkan. Jom tengok reka bentuk peranti ini.

Ini perkara yang kami suka mengenai peranti ini iaitu skrinnya yang mana ia tampil dengan skrin 6.44″ Fluid Amoled  2400 x 1080 piksel. Ia memberikan warna yang sangat terang, jelas dan sangat vibrant. Bezel pada peranti ini juga sangat nipis yang memkberikan pengalaman tontonan yang lebih baik.

Tidak cukup itu, ia turut dihadirkan dengan kadar segar semula 90Hz. Pastinya tiada sebarang lag dan sangat smooth ketika anda menggunakan.

Jika dilihat daripada kuasa dalaman pula, ia dihadirkan dengan Qualcomm Snapdragon 765G 5G yang mana ia turun menjalankan sistem operasi OxygenOS  berasaskan Android 10. Bukan itu sahaja ia turut hadir dengan RAM yang sangat besar iaitu sehingga 12GB dan storan sebesar sehingga 256GB!!!

Jadi kami ingin menguji sejauh mana kehebatan peranti ini dengan menggunakan Geekbench. Dapatan dari ujian ini memperlihatkan ia hadir dengan prestasi yang baik. Dan sepanjang menggunakan perant ini juga tiada yang mengecewakan mahupun lag. Ini satu petanda yang baik!

Ini satu highligh bagi peranti ini apabila ia tampil dengan sistem 4 kamera bagi kamera belakang iaitu 48MP + 8MP + 5MP + 2MP yang menggunakan Sony IMX586. bagi kamera hadapan pula ia hadir dengan 32MP yang menggunakan Sony IMX616.

Sungguhpun MP kamera peranti ini tidak sebesar peranti yang berada di pasaran ketika ini, tapi apa yang boleh dikatakan adalah ia hadir dengan performance yang sangat baik. Gambar yang terhasil sangat baik khususnya pada perincian dan warna yang sangat vibrant!! Keupayaan kamera ini dapat dimaksimumkan sepenuhnya dalam situasi pencahayaan yang mencukupi. Dalam situasi low light pula ia turut tidak mengecewakan.

Lebih menarik, rakaman video juga baik apabila ia mampu merakam sehingga 4K. Rakaman juga tampak lebih stabil dan sangat jelas!!! Jom lihat hasil gambar peranti ini.

Bagi yang tak tahu, peranti ini hadir dengan kapasiti bateri  4115 mAh dan ditampilkan Warp Charge 30T fast charging. Sepanjang menggunakan peranti ini, memang ia mampu bertahan lama dan tidak perlu dicaj dua atau tiga kali sehari.

Kami juga melakukan ujian pengecasan ke atas peranti ini. Kami mula mengecas ia ketika ia berada pada 25% pada jam 2.45 petang. Ia dicas penuh pada jam 3.45 petang. Mengambil masa hanya selama 1 jam sahaja!!!

Secara keseluruhannya, peranti ini tidak mengecewakan. Ia mempamerkan presstasi yang baik khsusnya dari aspek kameranya. Bagi mereka yang lebih memberikan penekanan ke atas kuasa dalaman dan prestasi kamera dan bateri, ini adalah jawapan kepada penantian anda!!!


Reviu Eksklusif: 8 Sebab Utama Perlu Beli vivo V11

Harga: RM1,699

Pengeluar vivo sentiasa membawa teknologi yang mengejutkan dunia, seperti teknologi Pengimbas Cap Jari Dalam Paparan, atau lebih dikenali sebagai In-Display Fingerprint Scanning pada vivo X21, serta rekaan kamera hadapan yang penuh futuristik berupa pop-up (Elevating Front Camera) pada vivo NEX.

Peranti terbaru vivo V11 ini juga menawarkan teknologi pengimbas cap jari kebanggaan vivo, di samping telah menerima penambahbaikan dari segi rekaan, prestasi, kamera dan ketahanan bateri berbanding model sebelumnya.

Trend masa kini semasa memilih peranti pintar, yang pertama mesti dari segi reka bentuk. Memandangkan warna kecerunan semakin popular, vivo V11 tidak ketinggalan dengan menawarkan dua pilihan warna iaitu Starry Night dan Nebula yang diinspirasikan oleh misteri alam semesta.

Hadir bersama paparan skrin 6.41 inci Super AMOLED di bawah resolusi FHD+ nisbah 19.7:9, vivo V11 mempunyai reka bentuk yang tampak unik di mana skrin takuk mirip seperti titisan air yang dinamakan sebagai Halo FullView Display ini lebih disukai ramai berbanding takuk yang lain.

Baca artikel lebih lanjut: Sekilas Pandang : Vivo V11, Peranti Eksklusif Yang Menakjubkan!

vivo V11 dibekalkan dengan cip pemproses Qualcomm Snapdragon 660 AIE Octa-core 2.0GHz, bersama GPU Adreno 512. Di bawah gabungan ini, prestasi peranti boleh dikatakan memuaskan walaupun bermain permainan atau mengakses aplikasi juga tiada masalah lag berlaku.

vivo V11 menawarkan 6GB RAM bersama ruangan storan 128GB, anda masih boleh menambah ruangan storan dengan kad microSD sehingga 256GB. Isu kelancaran sering menjadi topik pada permainan bergrafik tinggi seperti PUBG Mobile atau Mobile Legends, namun ini tidak berlaku pada V11.

Kapasiti bateri sebesar 3,400mAh diletakkan pada vivo V11, walaupun bukan yang paling besar di antara peranti lain di pasaran, namum ia masih dalam lingkungan peranti yang bertahan lama.

Tambahan lagi sokongan Dual-Engine Fast Charging turut membawa pengecasan yang lebih pantas di mana dua kali lebih laju berbanding teknologi pengecasan standard. Kami telahpun menjalani ujian pengecasan dan peranti ini hanya menggunakan 1 jam 31 minit untuk mengisi penuh.

Salah satu kebanggaan pada peranti vivo adalah teknologi Pengimbas Cap Jari Dalam Paparan (In-Display Fingerprint Scanning), dan V11 menjadi model pertama dalam siri V yang menggunakannya.

Pembantu AI Jovi hadir dengan ciri-ciri lengkap seperti Jovi Smart Scene, Google Lens dan Google Assistant. Dengan kerjasama Google, anda boleh mencari maklumat yang lebih terperinci melalui gambar yang diambil.

V11 juga dilengkapi dengan Google Assistant yang mana membantu pengguna dalam situasi seharian seperti peta navigasi, membeli-belah dalam talian, pengaturan perjalanan, muzik, video dan media sosial.

Permainan menjadi penting dalam peranti pintar selain resolusi kamera, fungsi AI Game Mode pada V11 memudahkan permainan berterusan tanpa dikacau oleh panggilan atau notifikasi.

Prestasi penggambaran turut dipertingkatkan pada kamera 12MP + 5MP dengan pelbagai fungsi-fungsi menarik, di samping kamera hadapan beresolusi 25MP. Kebolehan penggambaran kelihatan begitu baik dengan bantuan teknologi AI, bahkan kehadiran AI Portrait Framing juga menjadikan gambar swafoto lebih sempurna.

Tambahan lagi teknologi baharu AI Face Shaping dan AI Selfie Lighting, di mana AI Face Shaping membolehkah kaki swafoto mengambil gambar mengikut pelarasan tersendiri, manakala AI Selfie Lighting mampu menghasilkan lebih banyak kesan pencahayaan dengan algoritma AI yang berinteraksi dengan tiga dimensi cahaya.

Penambahbaikan pada vivo V11 dari segi rekaan warna kecerunan, sokongan AI kamera, jangka hayat bateri yang dipertingkatkan, dan prestasi dalaman sebesar 6GB RAM, serta sistem pengecasan pantas Dual-Engine Fast Charging, semuanya mempunyai prestasi yang cukup memuaskan, secara keseluruhannya boleh dikatakan berpotensi menjadi sebuah peranti kelas pertengahan yang baik dari segi fungsi dan penawarannya.

Sekiranya perlu memilih satu kekurangan, maka masih ketinggalan menggunakan sambungan microUSB berbanding USB Type-C yang semakin popular menjadi satu halangan utama bagi vivo V11.


Peranti Terbaharu realme Bakal Tampil Dengan Pemproses MediaTek Helio G35 Pertama Di Dunia??!!

Ada satu kejutan buat anda apabila dikhabarkan realme bakal memperkenalkan peranti terbaharunya yang dikatakab bakal dikenali sebagai realme C11 yang bakal tampil dengan pemproses MediaTek Helio G35.

Maklumat ini terdedah menerusi post di Facebook realme yang memperlihatkan ia tampil dengan Pemproses MediaTek Helio G35 pertama di dunia.

Berkemungkinan, ia bakal tampil dengan bateri sebesar 5000mAh dan dipadankan dengan pengecasan pantas 10W.

The note also included an image showing the back of the C11, featuring a design that’s new for Realme smartphones. However, the top-left corner of the panel is covered so we don’t know how many rear cameras the C11 will come with.


ASUS ROG Zephyrus M Dan Beberapa Laptop Lain Diperkenalkan Dengan Pemproses Intel Generasi Ke-8

Asus Republic of Gamers (ROG) hari ini mengumumkan sejumlah laptop gaming terbaharu salah satunya ialah ROG Zephyrus M (GM501) yang dikuasakan pemproses Intel Core generasi ke-8. Selain itu, antara laptop lain yang diperkenalkan adalah ROG Zephyrus (GX501GI), ROG G703, ROG Strix SCAR Edition, dan ROG Strix Hero Edition. Kesemua laptop ini dikuasakan pemproses Intel Core generasi ke-8 dengan teknologi Aura Sync yang membolehkan pemain mengubah pencahayaan mengikut kehendak masing-masing.

ROG Zephyrus M sebuah laptop yang mampu memberikan pengguna pengalaman bermain seperti desktop-gaming dengan prestasi yang setanding, tetapi pada saiz yang kompak. Laptop ini dikatakan laptop ternipis di dunia.yang menggunakan pemproses Intel Core generasi ke-8 dan grafik NVIDIA GeForce 1070 (Max-P). Bahagian paparan dipadankan skrin berteknologi IPS dengan kadar segar semula setinggi 144Hz dan kadar respon serendah 3ms. Zephyrus M juga menyediakan perisian khas dimana pengguna boleh menukar mod GPU mengikut situasi.

ROG Zephyrus pula masih dikekalkan dengan pemproses generasi ke-8 yang sama, cuma untuk kad grafik telah ditukar kepada NVIDIA GeForce GTX 1080 (Max-Q). Skrin yang digunakan ialah bersaiz 15.6-inci dengan tubuh badan bersegi melalui teknologi ROG- Sistem Aerodinamik Aktif (AAS) untuk memastikan sistem penyejukan Anti-Dust Cooling dan Fan Overboost berfungsi tanpa sebarang masalah.

ROG G703 dibekalkan pemproses Intel Core i9 generasi ke-8 dan grafik NVIDIA GeForce GTX 1080 yang baik untuk gaming. Skrin sebesar 17.3-inci menempatkan paparan FHD IPS dengan kadar segar semula sehingga 144Hz, masa respon 3ms, NVIDIA G-SYNC, dan salutan Anti-Silau. Melalui storan HyperDrive, pengguna kini ditawarkan kepantasan RAID 0 SDD sehingga 8,700 MB/s.

ROG Strix HL503 Hero Edition diilhamkan daripada pertandingan Multiplayer Online Battle Arena (MOBA) seperti Legue Legends dan Dota 2. Sumber kuasa untuk laptop in menggunakan pemproses Intel Core i7 generasi ke-8 serta kad grafik NVIDIA GeForce siri ke-10. Didatangkan paparan 120Hz ia juga menyokong pandangan sudut lebar berteknologi sRGB. Laptop ini dibungkuskan bersama kipas penyejuk Anti-dusk Cooling (ADC) yang mampu memanjangkan jangka hayat laptop ke tahap yang paing maksimum.

ROG Strix GL703 SCAR Edtion direka khusus untuk pemain yang gemarkan permainan Counter-Strike, Overwatch, dan Team Fortress 2 serta lain-lain. Dikuasakan Intel Core i7 generasi ke-8 dan NVIDIA GeForce siri ke-10, ia dilengkapi paparan IPS 144Hz, respon 3ms, dan teknologi G-SYNC. Selain itu, ciri yang dimuatkan antaranya ialah Aura Sync, N-key , dan kepantasan butang visual. Strix SCAR Edition membantu laptop sentiasa bebas daripada habuk.

Buat masa ini pihak ASUS ROG masih belum mengumumkan harga bagi setiap produk. Ia dijangka akan memasuki pasaran Malaysia tidak lama lagi tanpa tarikh khusus.


Adyen akan berkembang ke Timur Tengah, membuka pejabat di Dubai

AMSTERDAM, 10 November 2020 /PRNewswire/ — Adyen (AMS: ADYEN), platform pembayaran global pilihan untuk banyak syarikat terkemuka di dunia, hari ini mengumumkan bahawa ia akan memperluas penawarannya ke Timur Tengah. Bagi menyokong momentum inovasi dan kepelbagaian landskap perniagaan di Timur Tengah, syarikat ini telah membuka pejabat di Dubai. Ini akan membolehkan pangkalan pedagang Adyen sedia ada bergerak dengan mudah ke rantau tersebut dan memberi akses kepada pedagang dari rantau tersebut untuk memanfaatkan sepenuhnya platform Adyen.

“Kami sangat teruja untuk membuka pejabat Dubai kami, yang merupakan pasaran yang sangat dinamik,” kata Sander Maertens, Ketua Adyen bagi rantau Timur Tengah. “Bagi kami, adalah penting untuk dapat menawarkan kepakaran tempatan kepada peniaga kami — itulah sebabnya membuka pejabat tempatan adalah sangat penting.”

Menawarkan pelbagai kaedah pembayaran tempatan, supaya pembeli dapat membayar menggunakan kaedah pembayaran pilihan mereka, adalah sangat penting untuk kejayaan perniagaan dalam talian. Untuk membolehkan peniaga memberikan perkhidmatan terbaik kepada pembeli mereka di rantau Timur Tengah, Adyen telah bergabung dengan pelbagai kaedah pembayaran tempatan – antaranya Fawry, Mada, Meeza, KNET, NAPS, BENEFIT dan OmanNet.

“Melabur dalam jangkauan global untuk menyokong peniaga kami adalah sesuatu yang akan kami usahakan secara berterusan — dan ini merupakan rantau yang sangat menarik bagi mereka,” kata Pieter van der Does, pengasas bersama dan Ketua Pegawai Eksekutif Adyen. “Terdapat banyak keistimewaan di pasaran Timur Tengah dan kami gembira menjadi sebahagian daripadanya.”

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia, menyediakan infrastruktur lengkap lagi moden yang dihubungkan terus ke Visa, Mastercard dan kaedah pembayaran pilihan pengguna secara global. Adyen menyediakan pembayaran tanpa had di saluran dalam talian, mudah alih dan di kedai. Dengan pejabat di seluruh dunia, Adyen memberikan perkhidmatan kepada pelanggan termasuk Facebook, Uber, Spotify, Casper, Bonobos dan L’Oréal. Pembukaan pejabat baharu seperti yang diterangkan dalam siaran akhbar ini menggambarkan pertumbuhan berterusan Adyen di seluruh kawasan geografi sejak bertahun-tahun yang lalu.

Logo – https://ering.com.my/wp-content/uploads/2020/11/adyen-akan-berkembang-ke-timur-tengah-membuka-pejabat-di-dubai.jpg

Keywords: Banking/Financial Service Computer/Electronics Electronic Commerce Corporate Expansion

Source: PRNEWSWIRE


OtterBox Perkenal Koleksi Sarung Pelindung Untuk Samsung Galaxy S9 & Galaxy S9+

Peranti yang mahal sudah tentu ingin dilindungi, kerana kos untuk membaik pulih paparan skrin tentunya tinggi. Oleh itu, OtterBox telah membawa pelbagai jenis sarung pelindung termasuk pelindung skrin buat Samsung Galaxy S9 dan S9+.

OtterBox juga mendapat pengiktirafan Drop+Protection dengan 238 jam ujikaji termasuk 24 ujian bagi memastikan ketahanannya tidak diragui. Mari kita lihat model-model yang disediakan.

Commuter Ι RM169 (Galaxy S9) Ι RM209 (Galaxy S9+)

Defender Ι RM239 (Galaxy S9) Ι RM269 (Galaxy S9+)
Pursuit Ι RM319 (Galaxy S9) Ι RM339 (Galaxy S9+)
Symmetry Ι RM169/RM189 (Galaxy S9) Ι RM209/RM239 (Galaxy S9+)

Symmetry Graphics Case
Kepada yang berminat, anda boleh mendapatkan koleksi ini di kedai-kedai rasmi OtterBox seperti Urban Republic, Mobile Station, Flash Gadgets, Czone, Kedai Digi dan juga Samsung. Untuk maklumat lanjut anda boleh hubungi KWS Distribution Sdn Bhd.


Xiaomi Mi A1 – Kini Berharga RM999 (RRP : RM1,099)

Kepada peminat Android One, inilah masa yang tepat untuk anda membeli Xiaomi Mi A1. Melalui Facebook Xiaomi, Mi A1 telah mengalami penurunan harga sebanyak RM100, menjadikan ianya berharga RM999 berbanding RM1,099 sebelum ini.

Dioperasikan oleh Android 7.1.2 Nougat, peranti ini menyokong pemproses Snapdragon 625, Octa Core 2.0GHz dan GPU Adreno 506 yang pastinya lebih lancar bersama ROM 64GB serta RAM 4GB.

Dari segi penggambaran pula, lensa dwi-kamera beresolusi 12MP + 12MP turut menyokong 2x optikal zoom, mod Potret dan juga Beauty 3.0. Menampilkan rekaan logam berwarna hitam, emas dan merah jambu, anda boleh mendapatkan telefon pintar ini di stor rasmi Xiaomi di Lazada.


[Tertiris] Spesifikasi Samsung Galaxy Tab S4 Dengan Skrin 10.5” Dan Cip Berprestasi Tinggi

Peranti terbaru Samsung baru-baru ini telah dilihat melakukan ujian penanda aras. Kali ini ia membawakan model menggunakan kod nombor SM-T835 yang merujuk kepada sebuah tablet dengan nama Samsung Galaxy Tab S4 untuk pengeluaran tahun ini.

Spesifikasi yang didedahkan menerusi GFXBench menunjukkan tablet ini menggunakan paparan beresolusi 2560 x 1600 bersaiz 10.5-inci. Kekuatan dalaman dilengkapi dengan cip Octa-core 2.3Ghz (dipercayai Exynos 8895/Snapdragon 835) bersama grafik Adreno 540. Perkakasan lain yang membantu ialah RAM sebesar 4GB, storan seluas 64GB, dan kamera utama 12 Megapiksel disamping kamera depan 8 Megapiksel. Perisian dalaman menggunakan Android 8.0 Oreo.

Peranti ini dijangka akan diperkenalkan di acara MWC 2018 seiring pelancaran Samsung Galaxy S9. Tiada maklumat mengenai harga dan ketersedian buat masa ini.

Sumber


Dikhabarkan 34 Juta Unit Siri iPhone 14 Telah Dihasilkan?

Apple secara rasmi akan melancarkan siri iPhone 14. Tidak seperti tahun-tahun sebelumnya, siri iPhone 14 tahun ini mungkin tidak mempunyai versi mini 5.4 inci, sebaliknya versi Plus 6.7 inci.

Menurut laporan media, daripada rantaian bekalan, iPhone 14 baharu mendahului jadual. Setakat ini, lebih 34 juta unit telah dihasilkan, iaitu lebih satu pertiga daripada pesanan asal 90 juta unit pada akhir tahun tahun ini. .

Kemajuan jadual stok telefon baharu juga akan memberi impak tertentu kepada pasaran telefon mudah alih Android.

Penganalisis Antarabangsa Tianfeng Ming-Chi Kuo meramalkan bahawa purata harga jualan siri iPhone 14 akan meningkat sebanyak 15%, dengan sasaran penghantaran yang lebih tinggi. Satu lagi sumber menyatakan bahawa jumlah stok awal Apple kekal tidak berubah pada 90 juta hingga 100 juta unit, yang menjadi harapan rantaian bekalan telefon mudah alih pada separuh kedua tahun ini.

Secara berasingan, penganalisis di firma penyelidikan pasaran DSCC berkata bahawa sebahagian besar penghantaran panel pada suku tersebut adalah berkaitan dengan iPhone 14 Pro Max, dengan 28 peratus panel dihasilkan untuk model ini. Pada masa yang sama, model ini juga menyumbang 29% daripada jumlah keluaran di bahagian pengeluaran, iaitu hampir satu pertiga daripada jumlah keseluruhan.

Ringkasnya, Apple akan menggunakan siri Pro sebagai kuasa utama tahun ini, dan bukannya versi standard sebelumnya.

Difahamkan empat model iPhone 14 tahun ini ialah: iPhone 14 6.1 inci, iPhone 14 Plus 6.7 inci, iPhone 14 Pro 6.1 inci dan iPhone 14 Pro Max 6.7 inci.


HUAWEI Nova 5 Pro Habis Terjual Dalam 2 Jam Di China!

HUAWEI pastinya sebuah jenama telefon pintar yang popular. Baru-baru ini peranti terbaharunya, siri HUAWEI Nova 5 iaitu Nova 5, Nova 5 Pro dan Nova 5i pastinya dinantikan oleh peminat. Menariknya, ketika ia mula dijual di China pada 28 Jun lalu Nova 5 Pro telah dijual dan menunjukkan penerimaan positif dan telah habis terjual dalam masa 2 jam pada hari pertama jualan.

Penerimaan positif ini berkemungkinan disebabkan oleh keupayaannya yang menakjubkan apabila ia dihadirkan dengan cipset Kirin 980 sertakan tampil dengan 8GB RAM dan storan sebesar 256GB.

Aspek paparan juga tidak mengecewakan apabila hadir dengan OLED 6.39 inci FHD+. Aspek kamera jugak tidak boleh disangkal lagi kerana ia sangat baik apabila tampil dengan 48MP + 16MP (Ultra Wide Angle) + 2MP (Depth sensor) + 2MP (Macro). Kamera hadapan pula ialah 32MP.

Kapasiti bateri juga dihadirkan dengan 4000mAh dan pengecasan pantas HUAWEI SuperCharge 40W. Jadi tiada masalah dari aspek ketahanan bateri.

Bagi Nova 5 Pro dengan varian 8GB + 128GB, ia dijual pada harga CNY2,999 (kira-kira RM1,810). Bagi varian 8GB + 256GB pula dijual pada harga CNY3,399 (kira-kira RM2,052).


Mi MIX 4 Akan Menjadi Yang Pertama Menggunakan Sistem Baru MIUI 13?

Pada bulan Mac tahun ini, Xiaomi secara rasmi mengeluarkan generasi baru model siri MIX-unggulan skrin lipat lipatan MIX FOLD.

Ini adalah pengembalian pertama siri MIX setelah bertahun-tahun. Walaupun layar lipat, ISP yang dikembangkan sendiri, lensa cair dan teknologi lain telah menjadikan mesin ini sebagai bukti kekuatan teknikal Xiaomi, ia tetap membuat peminat sedikit menyesal kerana lama Rutin yang ditunggu-tunggu. Kemunculan siri MIX tidak muncul.

Menurut berita sebelumnya, Xiaomi Mi MIX 4 secara rasmi akan dilancarkan pada separuh kedua tahun ini. Pada masa ini, bateri telefon yang disyaki telah lulus pensijilan 3C China, yang menunjukkan bahawa telefon akan dilengkapi dengan Penyelesaian dwi sel 2430mAh dan diharapkan dapat menyokong spesifikasi cas Cepat teratas.

Menurut berita terkini, Xiaomi Mi MIX 4 juga akan melancarkan sistem MIUI 13 generasi terbaru versi baru, yang akan sepenuhnya memperbaiki masalah semasa MIUI 12.5 dan membawa peningkatan fungsi yang lebih banyak.

Zhang Guoquan, pengarah bahagian perisian sistem telefon bimbit Xiaomi, pernah mendedahkan bahawa MIUI 13 pasti tidak akan mengecewakan semua orang.


Lenovo Legion Y720 Dan Y520 Diperkenalkan Bagi Memenuhi Selera Pemain Masa Kini

Setelah Lenovo Legion terbaru untuk para gamers dilancarkan di CES 2017 pada Jan yang lalu, hari ini Lenovo Malaysia secara rasminya memperkenalkan barisan komputer riba permainan yang diinspirasi dan direka bersama-sama pemain komputer bagi memenuhi kehendak dan selera pemain masa sekarang. Dengan siri Lenovo Legion, pemain kini mempunyai akses kepada sebuah mesin permainan mudah alih yang berkuasa dan menawarkan fleksibiliti di dalam pelbagai situasi.

Lenovo Legion Y720 merupakan komputer riba pertama di dunia yang menawarkan sistem Dolby Atmos PC dan penerima signal tanpa wayar Xbox One. Ini membolehkan pemain menyambungkan dengan mudah alat kawalan mereka secara wireless untuk sesi permainan mereka.

Selain itu Legion Y720 juga dilengkapi papan kekunci bercahaya yang bukan sahaja memberikan estetik rekaan yang menarik bahkan ia memberikan kemudahan kepada pemain ketika di dalam keadaan malap. Lenovo memasang skrin 15.6 inci UHD IPS pada komputer riba ini bagi memastikan pemain menikmati kualiti grafik yang terbaik.

Legion Y520 dikuasakan pemproses Intel Core i7, memberikan kuasa yang optimum kepada para pemain yang kerap bergerak ke satu lokasi permainan ke lokasi lain. Model Legion Y520 (bermula dari 2.4 kg) lebih ringan berbanding Y720 (bermula dari 3.2 kg).

Melalui model ini, pemain juga boleh memilih untuk mendapatkan sistem storan SSD ataupun HDD, bergantung kepada kehendak mereka. Lenovo juga tidak lupa melengkapkan perkakasan yang hebat seperti speaker Harman dengan pengiktirafan Dolby Audio Premium.

Harga model Legion Y520 mengikut variasi spesifikasi berikut:


Pandang Pertama Samsung Galaxy A71 Memang Buat Korang Tidak Keruan

Samsung baru sahaja melancarkan peranti terbaharunya yang dikenali sebagai Samsung Galaxy A71 di Indonesia dan kehadiran peranti ini membuatkan ramai yang teruja menantikan kehadiran peranti ini. Ini adalah pandang pertama Samsung Galaxy A71.

Jika dilihat di bahagian panel belakang, rekaannya sangat unik kerana ia ditampilkan dengan perincian yang sangat unik. Corak yang ditampilkan seakan potongan diamond yang memberikan sentuhan eksklusif di bahagian belakang. Dipadankan pula dengan warna Prism Crush Blue membuatkan korang dah tak pandang tempat lain apabila melihatnya.

Di bahagian panel belakang juga, ia direka dengan sedikit lengkungan di bahagian kiri dan kanan bagi memberi keselesaan ketika dipegang.

Kalau korang nak tahu, Samsung Galaxy A71 ini ditampilkan dengan skrin yang sangat luas iaitu 6.7″ Infinity-O Display Super AMOLED. Paparan Infinity – O ini memberikan feel yang berbeza ketika korang menonton pada Samsung Galaxy A71 ini. Terasa lebih luas dan kualiti paparan sangat menakjubkan dengan warna yang terhasil sangat tepat!

Di bahagian kiri, Samsung Galaxy A71 ini dihadirkan dengan slot sim sahaja.

Manakala di bahagian kanan pula disertakan dengan butang kuasa dan laras suara yang memudahkan kawalan ke atas 2 fungsi ini dilakukan tanpa gangguan.

Di bahagian bawah peranti ini pula, ia disertakan dengan audio jack, port pengecasan (USB-C) dan speaker.

Kalau korang nak tahu, Samsung Galaxy A71 ini tampil dengan pemproses yang berkuasa bagi kelasnya iaitu Octa Core (Dual 2.2GHz + Hexa 1.8GHz) sememangnya luar biasa. Buat pertama kali memegang peranti ini, sangat lancar dan pantas ketika membuka aplikasi. Tiada sebarang lag dan sangat smooth.

Sungguhpun ia kelas pertengahan, tetapai Samsung Galaxy A71 ini tampil dengan sistem 4 kamera dan kamera utamanya adalah 64MP(f/1.8)!!! Besar giler!! Ia turut dihadirkan dengan 5MP(f/2.2) + 5MP(f/2.4) + 12MP(f/2.2). Kamera hadapan pula adalah 32MP.

Bagi penggunaan singkat ini, ia nyata memberikan hasil gambar yang sangat berkualiti khususnya dari aspek warna yang terhasil dengan perincian gambar yang sangat baik. Try la tengok sikit hasil gambar ini!

Itu adalah Pandang pertama Samsung Galaxy A71. Nantikan artikel reviu penuh mengenai peranti ini daripada kami tau!!!!


Acer One 10 – Komputer Riba Menggunakan Windows 10 Pada Harga RM1,099

Acer sekali lagi tampil memperkenalkan sebuah lagi komputer riba dengan spesifikasi asas khusus kepada pengguna baru dan golongan pelajar pada harga mampu milik. Acer One 10 ini dikuasakan oleh pemproses Intel® Atom ™ x5 dan perisian Windows 10, membolehkan pengguna memilih empat daripada mod seperti, mod riba untuk menaip, mod Pad untuk kegunaan skrin sentuh, mod Tent dan mod Display untuk hiburan.

Peranti ini juga dilengkapi paparan jenis IPS HD penuh (1280×800) berukuran 10.1 inci dapat menghasilkan kepadatan warna yang konsisten dan jelas. Keluasan memori yang disediakan pada komputer riba ini menerima storan bersaiz 64GB eMMC serta terbina satu slot untuk kad microSD.

Acer One 10 ini cukup ringan untuk dibawa kemana-mana dengan berat hanya 1.27 kilogram sahaja. Disamping itu, sambungan LAN tanpa wayar 802.11b/g/n yang pantas akan memudahkan pengguna dalam mengakses internet tanpa perlu risau. Jangka hayat bateri yang dimuatkan pula menggunakan 2-cell 5,910mAh mampu bertahan sehingga 10 jam dengan sekali pengecasan.

Komputer riba yang nipis ini ditawarkan di pasaran Malaysia pada harga yang rendah RM1,099 bersama jaminan antarabangsa satu tahun.

Mulai 3 Ogos hingga 30 September, para pelanggan akan menerima baucar membeli-belah bernilai RM50 untuk mana-mana pembelian model-model Acer terpilih di bawah RM2,999. Kempen “Be Cool Everyday” boleh dilayari melalui laman sesawang Acer.


Kenapa Anda Perlu Stay Guna iPhone XS Max Berbanding Membeli iPhone 11 Pro Max!!!

Mungkin ramai di antara anda yang rasa geram melihat harga rasmi iPhone 11 Pro max yang dilihat jauh lebih murah berbanding iPhone XS Max ketika ia dilancarkan dahulu. Namun tahukah anda, sebenarnya berbaloi untuk anda terus kekal menggunakan iPhone XS Max. jom kita lihat!!!

Rekaan pada iPhone XS Max ini tidak ditelan zaman. Apabila mempamerkan rekaan yang eksklusif dan tampak mewah. Panel kaca di bahagian belakang peranti ini dilihat selesa untuk dipegang. Dihadirkan dengan 3 warna iaitu Gold, Space Grey dan Silver. Susunan kamera XS Max tampak lebih natural berbanding iPhone 11 Pro Max. Jadi masih berbaloi untuk memakai iPhone XS Max!!!

Seperti yang diketahui, iPhone XS Max ini tampil dengan pemproses A12 Bionic yang memaparkan prestasi yang menakjubkan. Dipadankan dengan RAM sebesar 4GB membuatkan penggunaannya tampak lebih lancar. Ia masih mampu menjalankan operasi tanpa ada sebarang lag. Prestasinya tidak jauh berbeza dengan A13 yang digunakan pada iPhone 11 Pro. Jadi buat apa berhabis duit kan?

Seperti yang diketahui iPhone 11 Pro hadir dengan pilihan storan 128GB, 256GB dan 512GB. Namun sedar atau tidak bahawa iPhone XS Max juga mempunyai spesifikasi storan yang lebih kurang sama iaitu 64GB, 256GB dan 512GB. Jadi buat apa berhabis duit sedangkan storannya juga lebih kurang sama.

Tidak dapat dinafikan kamera pada iPhone XS Max ini sangat baik. Kamera utama pada peranti ini sama sahaja dengan iPhone 11 pro yang mana ia dihadirkan dengan 12MP. yang membezakan ialah ia dihadirkan dengan 3 kamera pada iPhone 11 Pro manakala iPhone XS Max pula hanya dwi kamera. Tapi hasil rakamannya masih menakjubkan!

Bagi yang sedang menggunakan iPhone XS Max, anda tidak perlu berhabis duit untuk membeli iPhone 11 Pro Max yang baharu yang mana harganya bermula dari RM5299. Agak mahal bagi sesetengah orang. Jadi gunakan duit simpanan anda untuk tujuan lain. Namun jika ada mempunyai wang yang lebih dan mahu menaik taraf iPhone anda, itu tidak ada masalah!!

iPhone 11 Pro:

iPhone 11 Pro Max:

Beli Peranti iPhone Di Sini:

Artikel Berkaitan:


ClubHouse Bakal Hadir Pada Peranti Android Minggu Ini!!

Aplikasi yang sedang popular pada ketika ini iaitu ClubHouse kini bakal hadir pada peranti Android bermula minggu ini.

Aplikasi ini adalah sebuah aplikasi perkongsian pandangan berasaskan suara yang sangat popular bagi pengguna iPhone.

Sebelum ini, ClubHouse versi Beta telah dimulakan di Amerika dan akan diperkenalkan pada negara lain pada minggu ini. Jadi, sama- sama kita nantikan!!!


Tawaran Eksklusif Untuk OPPO A83 – Hanya Di Go Shop!

Bermula hari ini 23 Julai 2018, pelanggan Go Shop boleh memiliki OPPO A83 dengan harga yang lebih wow, hanya RM539 (harga asal RM599) sekali dengan sarung pelindung dan skrin pelindung jenis tempered glass bernilai lebih daripada RM99 secara PERCUMA.

Pelanggan boleh membeli dengan pilihan warna Merah atau Champagne, pelan ansuran selama 6 bulan turut tersedia bagi bank terpilih. Jadi yang berminat, boleh beli sekarang di Go Shop atau muat turun aplikasi di peranti Android atau iOS anda.

Para pelanggan juga boleh menonton demonstrasi secara langsung OPPO A83 pada 25 Julai 2018 (Rabu) jam 4 petang di saluran CH303 (Bahasa Cina), dan pada jam 6 petang di saluran CH118, CH120 dan Astro Ria (CH104) dalam Bahasa Melayu.


Pra-Tempah OPPO F5 Dashing Blue Pada Harga RM1,298 Serta Dapatkan Hadiah Eksklusif

Minggu lepas eRing ada bawakan artikel berkenaan pelancaran OPPO F5 Dashing Blue. Pada masa itu pihak OPPO masih belum mengumumkan harga jualannya. Terbaru, OPPO Malaysia kini mengumumkan harga rasmi untuk OPPO F5 Dashing Blue. Peranti ini dijual pada harga RM1,298 iaitu harga yang sama pernah dijual untuk model OPPO F5 versi sebelumnya.

Bagi anda yang sudah berkenan dengan peranti ini. Ia boleh mula di pra-tempah di platfom e-dagang Lazada, 11street, dan Shopee bermula 5 Februari 2018 (hari ini). Tidak kurang dengan itu, sempena Hari Kekasih yang akan disambut minggu hadapan, pelanggan juga akan menerima kotak hadiah eksklusif berwarna biru.

Kotak hadiah ini merupakan satu sarung pelindung peranti edisi istimewa kristal Swarovski untuk 500 pelanggan terawal. Pembeli juga ditawarkan perkhidmatan ukiran laser untuk nama di bahagian belakang sarung istimewa ini.

Jika anda memang sukakan pada warna biru, OPPO F5 Dashing Blue adalah pilihan yang tepat. Untuk maklumat lanjut, anda boleh layari Facebook OPPO Malaysia atau beli terus di stor rasmi OPPO Malaysia.


Computex 2019: ASUS ROG Strix G Sudah Rasmi, Dijual Pada harga Bermula Dari RM3499

Computex 2019 kali ini menyaksikan bahwa ASUS Republic Of Gamers (ROG) telah melancarkan secara rasmi model baharu di bawah penjenamaannya iaitu ROG Strix G yang mana ia dijual pada harga bermula dari RM3499.

Dari aspek rekaan, Strix G tampil dengan kemasan brush dan disertakan dengan lighting bar disekeliling komputer riba ini. Di bahagian belakang disertakan dengan kemasan Hairline Brushed namun tidak disertakan dengan RGB lighting tetapi digantikan dengan MyLar: Black Chrome.

Tampil dengan CPU Intel® Core™ i5-9300H atau Intel Core i7-9750H dan pilihankad grafik yang sangat menarik iaitu NVIDIA GeForce GTX1660Ti atau NVIDIA GeForce GTX1650 memberikan kepuasan paparan kepada pengguna.

Saiz LCD bagi barisan varian di bawah peranti ini juga menarik apabila ia tampil dengan 15.6 inci dan 17.3 inci FHD.

Terdapat 9 varian di bawah model ini yang sesuai mengikut peruntukan dan penggunaan anda. Berikut adalam sepsifikasi penuh dan harga bagi peranti ini:

** Terima kasih atas Tajaan ASUS Malaysia ke Computex 2019


Google Play Services Akan Menamatkan Sokongan Android 2.3 Gingerbread Tahun Hadapan

Berdasarakan data edaran Google Android, sebanyak 1.3% pengguna Android masih lagi menggunakan sistem operasi Android 2.3 Gingerbread yang mula dilancarkan 6 tahun yang lalu. Jika anda salah seorang pengguna sistem operasi tersebut, mungkin sudah tiba masanya anda mendapatkan peranti yang menyokong sistem operasi terbaru.

Sudah banyak pembangun aplikasi menghentikan sokongan kemas kini kepada sistem operasi tersebut, antara sebabnya adalah jumlah pengguna yang sangat kecil dan juga atas sebab kemampuan operasi. Terbaru, Google Play Services pula mengumumkan bahawa mereka akan menghentikan sokongan dan kemas kini kepada Android 2.3 Gingerbread.

Google Play Services adalah sistem sokongan yang penting kepada para pembina aplikasi, ia adalah saluran uatama bagi mereka mendapatkan perisian dan fungsi untuk dimasukkan ke dalam aplikasi Android mereka. Penghentian sokongan ini bermakna anda tidak lagi akan mendapat sokongan dan fungsi terbaru perisian sekiranya anda masih lagi menggunakan Android 2.3. Mungkin sudah tiba masanya anda shopping smartphone baru!


Infinix Mobility Limited Akan Melancarkan  Hot 10S di Malaysia!!!

Perhatian semua peminat permainan video dan teknologi! Jenama teknologi global Infinix dengan bangganya mengumumkan pelancaran inovasi terbaru mereka, siri Hot 10S di Malaysia pada 13 Julai 2021. Siri Hot 10S akan dilancarkan secara eksklusif di Shopee dan pengguna boleh mula ‘add to cart’ pada 7 Julai 2021!

Khas untuk peminat teknologi, pengemar permainan video, pelajar, dan generasi muda yang akan datang, Hot 10S yang menarik dengan harga yang berpatutan adalah penambahan baru kepada portfolio Hot 10. Telefon pintar permainan video dan hiburan yang dinanti-nantikan ini membolehkan pengguna bermain permainan video dengan lancar dan ikuti trend terkini dengan lebih mudah.

Untuk memeriahkan lagi pelancaran di kalangan peminatnya, Infinix dengan kolaborasi permainan video Mobile Legends: Bang Bang (MLBB), mencipta penutup belakang telefon bimbit edisi terhad yang diukir dengan reka bentuk MLBB serta casing telefon MLBB estetik yang didedikasikan untuk siri Hot 10S. Infinix akan mendedahkan lebih banyak lagi maklumat tentang spesifikasi telefon dan ciri-ciri pada hari pelancaran tersebut.

Untuk maklumat lanjut dan terkini mengenai siri Hot 10S, boleh layari laman web Infinix Malaysia,laman Facebook, Instagram dan Kedai Rasmi di Shopee.


Imej ASUS ZenFone Max Pro M2 Tertiris? Bakal Dilancarkan 11 Disember 2018!

ASUS ZenFone Max Pro M1 boleh dikatakan sebuah model yang berjaya menarik perhatian peminat kerana kapasiti baterinya sebesar 5000mAh serta harga yang ditawarkan dalam kategori mampu milik.

Terbaru, sebuah lagi model dalam siri tersebut bakal memasuki pasaran tidak lama lagi. Dikenali sebagai ZenFone Max Pro M2, ASUS Malaysia melalui facebooknya mengumumkan 11 November 2018 merupakan tarikh pelancaran rasmi model ini kepada umum.

Dengan tagline ‘Gaming Phone’ oleh ASUS, spesifikasi telefon pintar ini dilihat masih samar-samar. Berdasarkan beberapa berita yang bocor di Internet, telefon pintar ini bakal menyokong:

Ingin melihat imej dan spesifikasi sebenar ASUS ZenFone Max Pro M2, sama-sama nantikan 11 Disember 2018 ya!

[SUMBER]


Platform siaran langsung janji temu suara baharu-whisper dilancar secara rasmi

HONG KONG, 25 Jun 2021 /PRNewswire/ — Sebagai sebuah syarikat yang memberi tumpuan untuk menyediakan perkhidmatan sosial dalam talian kepada pengguna di seluruh dunia, Whisper Technology LIMITED komited untuk mewujudkan persekitaran berbual yang lebih selesa dan menyeronokkan kepada pengguna. Maka, pada 11 Mei 2021, Whisper Technology LIMITED melancarkan perisian sosial suara dan video baharu-Whisper.

Whisper ialah perisian sosial yang memfokuskan janji temu suara orang muda. Ia menyediakan pelbagai ruang suara, pelbagai kandungan baharu dan permainan yang menyeronokkan untuk memperkaya pengalaman sensori. Bekerjasama dengan model keluarga yang inovatif bagi menggabungkan suasana sosial. Ia juga mempunyai mod sosial sepadan 1v1, komunikasi mendalam, menghapuskan halangan antara individu-individu yang tidak dikenali, meningkatkan keseronokan sosial serta meningkatkan kenikmatan sensori pengguna.

Di sini, semua orang boleh mencipta ruang suara dengan mudah, berubah menjadi hos dan menonjolkan bakat mereka. Di sini juga semua orang boleh mendengar suara hos yang menyentuh perasaan, mengambil bahagian dalam pelbagai corak permainan yang menarik, perbualan interaktif dan bermain permainan bersama-sama. Model sosial baharu yang pelbagai ini akan membolehkan anda begitu asyik dalam aplikasi ini dan menikmati setiap detik kegembiraan.

URL laman sesawang rasmi: https://www.whisper.global/#/Nama syarikat: Whisper Technology LIMITED

Keywords:  Computer/Electronics Entertainment Mobile Entertainment Social Media Telecommunications New products/services

Source: PRNEWSWIRE


RHB Now Kini Lebih Mesra Pengguna!

Aplikasi perbankan sudah lama wujud di kalangan pengguna tempatan, terkini Bank RHB telah mengemaskini aplikasi mereka yang menyokong pada sistem operasi Android dan iOS iaitu RHB Now.

Kemaskini terbaru ini membolehkan pengguna menghantar wang ke sesiapa sahaja tanpa memerlukan nombor akaun melalui fungsi RHB Pay Anyone. Hanya memerlukan maklumat penerima seperti nama penuh dan alamat emel, malah maklumat Facebook juga boleh digunakan tanpa masalah.

Lebih menarik, pemindahan wang kepada penerima masih boleh dilakukan sekiranya penerima tidak mempunyai akaun RHB, tetapi kedua-dua pihak mesti menggunakan aplikasi ini setelah pengesahan menerusi aplikasi oleh kedua-dua belah pihak berjaya dilalukan. Caj sebanyak 53 sen akan dikenakan untuk pemindahan wang.

Selain fungsi pembayaran RHB Pay Anyone, aplikasi RHB Now turut memberikan promosi diskaun dan kupon menarik sekaligus memberi lebih nilai kepada pengguna.

Muat Turun:


Dapatkan 2x Mata Ganjaran Untuk Pembelian OPPO F7 Dan Tebus Hadiah Menarik

Tanggal 18hb pada setiap bulan, OPPO akan mengadakan hari ahli kepada semua pelanggan tidak kira baru atau sedia ada. Apa yang menarik untuk bulan Mei ini ialah OPPO menawarkan dua kali mata ganjaran untuk setiap pembelian telefon pintar OPPO F7.

Mata ganjaran yang diperoleh sekaligus boleh ditukar kepada hadiah menarik antaranya baucar makanan KFC, baucar Shopee, tiket wayang TGV, barang dagangan Ollie, dan pelbagai lagi termasuk gelang pintar Now2 serta kad memori.

Pelanggan boleh mendapatkan ganjaran yang ditawarkan pada hari ahli di mana-mana kedai konsep OPPO seluruh Malaysia pada hari yang sama iaitu 18 Mei 2018. Jika tidak inginkan barangan habis semasa hari ahli, pelanggan boleh menempah ia tiga hari sebelumnya pada 15 Mei 2018.

Reviu Eksklusif: OPPO F7, Kamera Swafoto AI 25MP + AR Stickers, Pakar Selfie Anda!


Jom #GRABDURIAN Dengan Grab

Kegilaan rakyat Malaysia dengan raja segala buah memang tidak dapat dinafikan, terutamanya apabila keluarga durian Musang King terlibat sekali! Sebab itu Sabtu ini (16 Julai 2016), di antara 11:00-18:00 Grab sekali lagi membawakan kempen #GrabDurian!

Untuk semua pencinta durian di Lembah Klang, Pulau Pinang dan Johor Bahru, Grab kini menawarkan durian hanya pada harga RM10 dan akan dihantar kepada anda secara percuma.

Pelbagai jenis durian ditawarkan termasuk Musang King, D24, D100 dan banyak lagi. Apa yang anda perlu lakukan adalah beli durian anda dengan tap pada butang GrabDurian yang muncul pada aplikasi Grab pada Sabtu Julai 16, 2016.

Jika anda berada di Bangsar hari Sabtu ini pada jam 11 pagi, anda boleh melihat wajah-wajah Grab sekitar Bangsar Village 2 kerana mereka akan memberikan durian percuma untuk 100 orang yang bertuah. Apa yang anda perlu lakukan adalah:

Langkah 1: Cari Grab “6 Pack Men” yang akan merayau di kawasan tersebut.
Langkah 2: Ambil gambar dengan mereka
Langkah 3: Kongsi di media sosial anda
Langkah 4: Bawa pulang sebungkus durian!
Pastikan anda bersiap sedia awal di sana, kerana promosi percuma ini hanya sah untuk 100 orang pertama.

MUAT TURUN:


[TEASER] Gambar Huawei nova 3 – Sokong Penggambaran Dwi-Kamera 24 Megapiksel AI

Sebelum ini kami ada berkongsi berita mengenai pelancaran rasmi Huawei nova 3 yang akan berlangsung pada Julai 2018. Menerusi laman sosial Weibo, Huawei telah memperlihatkan gambar teaser bagi model terbarunya iaitu nova 3.

Jika dilhat daripada gambar tersebut, nova 3 bakal hadir dengan dua pilihan warna iaitu emas dan biru, serta menyokong penggambaran dwi-kamera 24 Megapiksel bersama teknologi AI.

Terdapat khabar angin bahawa telefon pintar dengan skrin takuk berukuran 6.3 inci ini bakal dikuasakan oleh pemproses Kirin 710, Octa Core 2.3GHz bersama pilihan storan 64GB/128GB serta RAM sebesar 6GB.

Dari segi penggambaran pula, Huawei nova 3 mempertaruhkan penggambaran utama 24MP + 16MP dengan teknologi AI, manakala kamera untuk penggemar swafoto pula beresolusi 24MP + 2MP. Bakal dilancarkan secara rasmi pada 18 Julai 2018 di Shenzhen China, jangan ketinggalan ikuti kami untuk berita lanjut mengenai telefon pintar ini.

Sumber


iPhone Model 2018 Bakal Hadir Dengan Pilihan Warna Trendy?!

Berbaki kurang dari dua bulan, Apple bakal melancarkan model iPhone terbaharu mereka  dan nampaknya ura-ura bagi model tersebut semakin banyak diumumkan di laman sesawang.

Terbaru, penganalisa Ming Chi Kuo telah mengumumkan model iPhone X Plus bakal hadir dengan beberapa pilihan warna baru di antaranya adalah hitam, putih dan juga emas. Manakala model iPhone X (2018) yang hadir dengan paparan skrin 6.1 inci pula akan dikeluarkan dengan pilihan warna kelabu, putih, biru, merah serta oren.

Sekiranya benar, ini adalah kali pertama Apple mengumumkan warna merah pada pelancaran iPhone selepas iPhone 5C. Walaupun hadir dengan pilihan warna trendy, kami tertarik untuk mengetahui sama ada Apple masih mengekalkan penggunaan kaca atau tidak pada panel belakang pada model iPhone terbaharu ini?

Benar atau tidak berita yang dikongsikan ini, sama-sama kita nantikan pelancaran rasmi tidak lama lagi!


Warna Baru OnePlus 3T

Selepas Apple memperkenalkan warna baru iPhone 7 / 7 Plus, kini giliran OnePlus pula menghangatkan suasana dengan satu variasi warna yang cukup popular di dalam pasaran masa kini. Saduran warna matte black yang diberikan pada OnePlus 3T dikenali sebagai Midnight Black ini sudah mula dipaparkan di laman web OnePlus.

OnePlus 3T Midnight Black akan mula dijual pada 24 Mac 2017 untuk pasaran US, Eropah dan Hong Kong dengan harga USD 479 (kira-kira RM 2,122.69).


vivo Dedahkan Sedikit Spesifikasi Mengenai vivo V9

Peranti vivo V9 tidak lama lagi akan dilancarkan ke pasaran global termasuk Malaysia sendiri. Mengikut pasukan vivo di China, konfigurasi pada vivo V9 bakal menjadikan iPhone X ketinggalan. Nanti dulu! Biar kami jelaskan mengapa vivo berkata sedemikian. Hmm, ia bukanlah sepenuhnya dapat menandingi iPhone X, tetapi dari segi teknologi paparan dan kamera depan.

Vivo V9 dilengkapi skrin 6.3-inci OLED – iaitu lebih besar berbanding iPhone X menerusi paparan 5.8-inci. Melalui skrin lebih besar ini, peranti ini mampu mengalahkan iPhone X dengan nisbah skrin-ke-kerangka mencecah sehingga 90% berbanding 87.6% pada iPhone X. Sekaligus binaan bingkai vivo V9 lebih nipis dan bakal menjadi telefon pintar yang pertama di Malaysia menawarkan telefon dengan nisbah skrin 19:9 (iPhone X 19:5:9).

Dalam masa sama, vivo turut berkongsi berkenaan jabatan kamera. Vivo V9 dikatakan mendapat konfigurasi dwi-kamera di belakang dan menariknya kamera depan dilengkapi kamera 24 Megapiksel. Dimuatkan dengan sensor bersaiz 1/2.78, ia sekaligus membenarkan lebih banyak cahaya masuk bagi memberikan gambar swafoto lebih jelas serta terang.

Ciri lain juga diberikan untuk pengalaman swafoto lebih baik dengan adanya mod Group Selfie. Mod ini ditugaskan untuk mengambil gambar secara beramai-ramai tanpa meninggalkan seseorang – efek seperti menggunakan lensa fisheye.

Jadi dengan perbandingan dilakukan oleh vivo, adakah vivo V9 betul-betul hebat?


OPPO A9 2020: Hadir Dengan Kamera Utama 48MP & Menyokong 119° Ultra Wide Angle?

OPPO baru sahaja mengumumkan bahawa mereka akan melancarkan peranti terbaharu mereka iaitu OPPO A9 2020. Menariknya peranti ini dikhabarkan disertakan dengan sistem kamera yang sangat menakjubkan.

Peranti ini dikatakan bakal tampil dengan kamera utama 48MP dan 8MP (lensa ultra wide angle 119°), 2MP (lensa potret) dan 2MP (lensa mono).

Gambungan 4 kamera ini pastinya menghasilkan kualiti gambar yang sangat mempersonakan. Jadi anda boleh melaraskan gambar mengikut kehendak, senario dan persekitaran.

Bukan itu sahaja, ia juga bakal disertakan dengan Ultra Night Mode 2.0 dan AI Beautification.

Bagi menyokong keupayaan kamera yang menakjubkan ini, ia dihadirkan dengan aspek memori 8GB RAM + 128 GB ROM dan bateri yang sangat besar iaitu 5000mAh.

Walauapapun, sama-sama kita nantikan pelancaran peranti ini tidak lama lagi.

Bagi mendapatkan maklumat lanjut, anda boleh melayari laman sesawang OPPO, Facebook rasmi OPPO dan OPPO Official Online Store.

Anda juga beli peranti-peranti OPPO di sini:

Artikel Berkaitan:


Kamera HUAWEI P30 Pro Dilengkapi Sokongan Zoom Optikal Sehingga 10 Kali?

Sebelum ini kami pernah berkongsi satu artikel mengenai ketirisan imej memaparkan rekaan sarung pelindung HUAWEI P30 Pro yang dijangka mempunyai 4 kamera utama di belakang.

Kini, terdapat pula info ketirisan mengenai fungsi empat kamera tersebut. Melalui maklumat yang diterima, hanya 3 kamera pada P30 Pro yang boleh digunakan untuk mengambil gambar. Manakala, satu lagi adalah kamera ToF – digunakan untuk pengimbasan wajah 3D.

Lebih menariknya lagi, ketirisan tersebut turut mendedahkan bahawa salah satu daripada sensor pada P30 Pro adalah lensa telefoto yang dilengkapi dengan sokongan zoom optikal sehingga 10 kali!

Pun begitu, maklumat tertiris ini masih tidak lagi diketahui mengenai kesahihannya. Apa-apapun, sama-sama kita pelancaran rasmi kelak yang dijangka akan didakan pada bulan Mac depan!

[SUMBER]

______________________________________________________________________

Artikel Berkaitan :


4 Ciri Utama Pada Samsung Galaxy Note9

Seluruh dunia akan bersama-sama meraihkan ketibaan siri Note terbaru, Samsung Galaxy Note9 pada acara tahunan Samsung Galaxy Unpacked 2018 pada 9 Ogos jam 10 malam.

Sebelum pelancaran, lambakan spesifikasi tertiris di laman sesawang selain maklumat yang dikongsi bersama dari pihak Samsung sendiri. Jadi, kami di sini telah menyenaraikan empat ciri utama yang akan diperlihatkan pada Galaxy Note9.

Reka bentuk Galaxy Note9 telah diperbaharui dengan kedudukan pengimbas cap jari telah dipindah ke bawah kamera utama.

S Pen yang lebih berkuasa dengan sambungan Bluetooth akan hadir pada Galaxy Note9, tambahan lagi tawaran warna S Pen yang lebih segar.

Ketahanan bateri amat penting terutama pada peranti flagship, Galaxy Note9 memperlihatkan bakal hadir dengan sokongan kapasiti yang lebih besar.

Storan dalaman yang besar 512GB akan dibekalkan pada Galaxy Note9, malah sokongan kad microSD sehingga 512GB turut menjadikan peranti flagship ini lebih berkuasa pada keupayaan penyimpanan data.

Dengan ciri-ciri berkuasa di atas, harga jualan Samsung Galaxy Note9 tidak mungkin murah lagi. Adakah akan mencecah RM5000 seperti mana yang tertiris di laman e-dagang Lazada sebelum itu? Kita nantikan maklumat selanjutnya dari pihak Samsung dan rakan kongsi.


Tutorial: Sticky AI, Ubah Gambar Jadi Pelekat!

Bagi mereka yang gemar melakukan penyuntingan menggunakan peranti mudah alih, mungkin pernah mencuba aplikasi fotografi Prima sebelum ini kan? Aplikasi Prisma hadir dengan kelebihan untuk menghasilkan kesan tambahan menarik pada gambar yang diambil, sekali gus menjadikannya sebuah hasil seni yang unik dan menarik.

Kini, pembangun aplikasi yang sama turut hadir dengan sebuah lagi aplikasi baru yang dinamakan sebagai Sticky AI. Apa yang menariknya aplikasi ini, ia memfokuskan kepada menghasilkan gambar swafoto sebagai sebuah pelekat, dan boleh dikongsikan dengan rakan-rakan di laman sosial. Nak tahu bagaimana? Mari lihat bagaimana kami membuat pelekat sendiri.

1. Korang perlu memuat turun aplikasi ini terlebih dahulu di iOS atau Android.

2. Selesai muat turun, boleh memilih gambar yang ada di dalam galeri ataupun diambil dengan menggunakan kamera telefon pintar.

3. Apabila gambar dipilih, ia secara automatik akan crop gambar tersebut.

4. Untuk hasil yang lebih menarik, terdapat beberapa filters yang boleh digunakan, hanya tekan pada gambar sahaja.

5. Sesuai dengan temanya sebagai pelekat, terdapat juga tulisan dan juga pilihan warna.

6. Selain itu, korang juga boleh menukar warna latar belakang mengikut citarasa sendiri.

7. Gambar yang telah siap dicipta perlu di simpan terlebih dahulu.

8. Jangan lupa untuk kongsikan pelekat tersebut dengan rakan-rakan di laman sosial.

~Selamat mencuba~


Macam Mana Pula Rupa iPhone 7 Jet Black Anda?

Apple memperkenalkan warna Jet Black sebagai warna eksklusif semasa pelancaran iPhone 7. Seperti yang dijangkakan, warna tersebut menjadi rebutan di kalangan peminat iPhone yang rata-ratanya memilih Jet Black kerana mempunyai kemasan yang berbeza dari variasi warna lain. Namun Apple sendiri mengakui bahawa warna Jet Black amat mudah tercalar dan memerlukan penjagaan yang rapi.

Satu thread diskusi di Reddit dinaikkan bagi pengguna berkongsikan keadaan iPhone 7 Jet Black mereka. Ada yang mengalami calar-calar minor, tetapi majoriti gambar yang dikongsikan menunjukkan peranti mereka telah pun mengalami kerosakan kosmetik yang teruk. Kami kongsikan beberapa imej yang diambil dari thread tersebut.

kateswall – Menurut beliau peranti ini baru sahaja digunakannya 2 minggu. Bahagian bucu dan sisi iPhone sudah mula menunjukkan kesan calar dan kesan-kesan ini amat jelas ketika berada di bawah cahaya lampu.

polygonarsenal – Mengakui beliau menggunakan peranti ini dengan agak kasar dan enggan menggunakan casing pada iPhone-nya.

ctsikh – Tidak menggunakan casing pada peranti dan menurut beliau gambar ini tidak menunjukkan dengan jelas keadaan calar yang teruk pada panel belakang kerana ditutupi dengan kesan dari tangan.

mapor12 – iPhone 7 Plus Jet Black yang digunakan semenjak September tahun lalu. Peranti digunakan secara normal namun bahagian belakang jelas menunjukkan kesan calar yang teruk terutamanya di sekitar logo Apple.

Bagaimana pula keadaan iPhone 7 Jet Black anda?


Energizer Power Max P18K Pop, Telefon Pintar Dengan Kapasiti Bateri 18000mAh

Telefon pintar Android dengan kapasiti bateri sebanyak 18000mAh akan dilancarkan oleh Energizer yang dikenali sebagai Energizer Power Max P18K Pop. Ini merupakan kapasiti bateri terbesar yang digunakan pada telefon pintar. Justeru, Energizer telah berkongsi spesifikasi serta rekaan yang terdapat pada peranti ini.

Peranti ini dihadirkan dengan saiz skrin sebesar 6.2 inci FHD+ dan dikuasakan oleh pemproses MediaTek P70. Dari aspek memori pula, ia dihadirkan dengan memori sebesar 6GB RAM dan storan sebanyak 128GB.

Kamera juga tidak mengecewakan apabila ia disertakan dengan 12MP + 5MP + 2MP pada kamera utama dan 16MP + 2MP pada kamera hadapan. Kamera hadapan bagi peranti ini adalah kamera pop up yang mana memberikan paparan penuh pada skrin tanpa sebarang gangguan.

Menurut Energizer, kapasiti bateri sebanyak 18000mAh ni akan memberikan daya tahan bateri telefon selama 50 hari dengan sekali cas. Lebih menarik, pengguna boleh membuat panggilan selama 90 jam, mendengar muzik selama 100 jam dan menonton video tanpa henti selama 2 hari.

Tambah mereka lagi, sistem pengecasan pantas peranti ini disokong menerusi port USB type-C, namun format pengecasan belum diketahui.

Peranti ini bakal diumumkan secara rasmi pada MWC 2019 Barcelona pada hujung bulan ini.


Toshiba Lancar MOSFET Silikon Karbida 1200V Yang Menyumbang Kepada Bekalan Kuasa Berkecekapan Tinggi!!

Toshiba Electronic Devices & Storage Corporation (Toshiba) telah melancarkan “TW070J120B,” sebuah MOSFET silikon karbida (SiC) 1200V untuk aplikasi perindustrian yang termasuk bekalan kuasa berkapasiti besar. Penghantaran bermula hari ini.

MOSFET berkuasa yang menggunakan SiC, satu bahan baharu, mencapai rintangan bervoltan tinggi, pensuisan berkelajuan tinggi, dan On-rintangan rendah berbanding dengan produk MOSFET, IGBT silikon konvensional (Si). Oleh itu, ia akan menyumbang kepada penggunaan kuasa yang lebih rendah dan pengecilan saiz sistem.

Dicipta dengan reka bentuk cip generasi kedua Toshiba, yang meningkatkan kebolehpercayaan MOSFET SiC, peranti baharu itu merealisasikan kapasitans input rendah, satu caj input get rendah, dan On-rintangan saliran-ke-sumber yang rendah. Dibandingkan dengan “GT40QR21,” transistor dwikutub  get tertebat silikon 1200V Toshiba (IGBT), ia menghentikan kehilangan pensuisan mati dengan kira-kira 80% dan masa pensuisan (masa jatuh) dengan kira-kira 70%, dan pada masa yang sama menyampaikan ciri-ciri On-voltan rendah dengan satu saliran arus 20A atau kurang.

Voltan ambang get ditetapkan dalam julat tinggi 4.2V sehingga 5.8V, yang mengurangkan risiko kerosakan (menghidupkan atau mematikan yang tidak disengajakan). Penggabungan bagi sebuah diod penghalang SiC Schottky (SBD) dengan voltan hadapan rendah juga membantu untuk mengurangkan kehilangan kuasa.

MOSFET baharu itu akan menyumbang kepada kecekapan yang lebih tinggi dengan mengurangkan kehilangan kuasa di dalam aplikasi perindustrian, seperti penukar AC-DC berkapasiti besar, penyongsang fotovoltan, dan penukar DC-DC dwiarah berkapasiti besar, dan akan juga menyumbang kepada pengurangan saiz peralatan.


OPPO Umum Kehadiran Model F1 Plus Edisi FC Barcelona

Selepas memperkenalkan Edisi FC Barcelona untuk model R7 Plus pada tahun lepas, nampaknya baru-baru ini OPPO telah mengumumkan pula model F1 Plus Edisi FC Barcelona yang dikatakan akan mula berada di pasaran tempatan pertengahan bulan Julai ini.

Sebagaimana warna kelab bola sepak FC Barcelona, F1 Plus edisi khas ini tampil dengan skim warna biru dan merah. Selain itu, ia juga menawarkan ciri-ciri unik seperti cetakan logo kelab daripada saduran emas 18K dan juga kemasan antaramuka dengan tema FC Barcelona.

Lebih menariknya, pakej pembelian turut disertakan sekali dengan sarung eksklusif yang tampil dengan tandatangan menggunakan cetakan laser oleh lima orang pemain terbaik kelab FC Barcelona iaitu Lionel Messi, Neymar, Luis Suárez, Ivan Rakitić dan Andrés Iniesta.

Buat masa ini tiada harga didedahkan untuk model OPPO F1 Plus Edisi FC Barcelona.


Maxis Fibre Tawar Pengalaman Tanpa Tandingan Dengan Router WiFi 6 Generasi Baru

Semakin ramai rakyat Malaysia mengakses Internet dari rumah untuk keperluan harian termasuk bekerja, belajar, membeli-belah, komunikasi, akses ke perkhidmatan penting dan hiburan. Untuk memenuhi permintaan WiFi rumah berkualiti, Maxis meningkatkan pengalaman jalur lebar fiber untuk pelanggan dengan router WiFi 6 generasi baru sebagai sebahagian daripada penawaran produk fiber.

Dengan router WiFi 6, pelanggan dapat menjangkakan kelajuan yang lebih pantas dan kesalinghubungan yang lebih baik dengan liputan isyarat yang lebih luas, dan pengalaman yang ditingkatkan untuk aktiviti seperti muat turun dan muat naik fail yang besar, penstriman filem dan permainan 4K. Router juga diperakui EasyMesh ™, yang membolehkan pelanggan memperluas rangkaian WiFi rumah mereka dengan menambahkan unit mesh EasyMesh ™ pilihan mereka sendiri. Selain itu, router WiFi 6 ini membolehkan kapasiti yang lebih besar untuk lebih banyak peranti disambungkan untuk berjalan serentak pada kelajuan optimum, supaya pelanggan dapat menikmati semuanya tanpa gangguan.

Router WiFi 6 boleh didapati secara percuma mulai hari ini, 18 Februari untuk pelanggan baru yang mendaftar untuk pelan Maxis Fiber 100Mbps ke atas. Pelanggan Maxis Fibre sedia ada akan dihubungi secara berperingkat untuk pelaksanaan peningkatan router. Pakar internet khusus Maxis, Maxperts, juga akan menyediakan pemasangan router secara percuma untuk memastikan bahawa WiFi dioptimumkan untuk pengalaman penyambungan terbaik untuk kediaman.

Naik taraf dengan lebih banyak tawaran pakej Maxis Fibre

Pelanggan juga dapat memperoleh lebih banyak dari Maxis Fibre mereka dengan Zerolution dan meningkatkan pengalaman sinematik rumah mereka dengan pakej dari Apple, Samsung, dan Astro. Strim hiburan 4K dengan TV Samsung 4K 65” dari hanya RM 1 / bulan. Alami pengalaman sinematik berkualiti tinggi dengan menyertakan Apple TV dengan suara yang mengasyikkan oleh Dolby Atmos. Pelanggan boleh menggunakan aplikasi Apple TV untuk membeli atau menyewa filem, melanggan saluran Apple TV + dan Apple TV, serta menikmati Apple Music, Apple Arcade, dan ribuan aplikasi lain, termasuk permainan, kecergasan dan pendidikan – semuanya melalui satu peranti yang dibina untuk skrin terbesar di rumah.

Untuk mendaftar atau mengetahui lebih lanjut mengenai rancangan Maxis Fiber, lawati https://www.maxis.com.my/en/broadband/.


EVOS Legends Rangkul Gelaran Juara Di MLBB World Championship 2019 (M1) – Bawa Pulang Hadiah Bernilai Kira-kira RM333,000!

Pasukan EVOS Legends mempamerkan aksi mantap apabila berjaya merangkul gelaran juara di kejohanan MLBB World Championship 2019 (M1), baru-baru ini. EVOS Legends berjaya mengalahkan pasukan RRQ dengan kutipan skor sebanyak 4-3 sekaligus membawa pulang wang tunai bernilai USD 80,000 (kira-kira RM333,000).

Untuk makluman, MLBB World Championship 2019 (M1) menawarkan hadiah wang tunai sebanyak USD 250,000 untuk direbut. Ia terdiri daripada 16 pasukan utama – termasuk 8 pasukan jemputan daripada Mobile Legends: Bang Bang Professional League (MPL) dan 8 pasukan terpilih menerusi pusingan kelayakan M1 yang diadakan di seluruh dunia.

Selepas berentap pada pusing saringaN, 8 pasukan teratas kemudiaanya bertarung di peringkat Playoffs yang diadakan pada 15 hingga 17 November lalu bertempat di Axiata Arena, Kuala Lumpur.


[ Ura-Ura ] Satu Lagi Nokia Feature Phone Akan Datang!?

Siapa tidak kenal jenama Nokia? Sebut sahaja jenama ini, ramai kawan akan imbas kembali peranti pertama masa muda mereka. Walaupun era peranti mudah alih masa kini lebih kepada teknologi canggih, tetapi Nokia masih tidak seperti kacang lupakan kulitnya.

Feature phone juga merupakan watak utama dalam pasaran pengeluaran Nokia, tidak hanya kerana harga mampu milik yang masih menduduki bahagian pasaran yang besar di Afrika dan India, bahkan juga disebabkan pengoperasian yang lebih ringkas dan mudah amat sesuai digunakan oleh golongan tua.

Baru-baru ini, tertiris sebuah peranti Nokia dengan kod nama “TA-1139” di laman Tenaa. Dikhabarkan ia adalah versi peningkatan bagi Nokia 106 yang diperkenalkan tahun lalu.

Menurut laporan, peranti ini akan menggunakan paparan skrin bersaiz 2.4 inci dengan resolusi 240 × 320 piksel, dimensi pula adalah 120.9 × 53.49 × 13.81mm yang tersedia dalam tiga pilihan warna seperti kelabu, hitam dan merah.

Ia juga dilengkapi dengan 8MB RAM dan menariknya ruangan storan 16MB juga menyokong tambahan kad memori, bagi kamera pula dibekalkan 3MP pada badan berkapasiti 1,020mAh. Buat masa sekarang tiada maklumat selanjutnya diumumkan.

[ SUMBER ]


Xiaomi Mi MIX 3 Dijual Pada Harga Bermula RM 2,199 – Ketersediaan 12 Januari 2019!

Persoalan mengenai harga jualan untuk model Xiaomi Mi MIX 3 akhirnya terjawab apabila Xiaomi hari ini mengumumkan ketersediaan jualan peranti tersebut untuk pasaran Malaysia bermula 12 Januari 2019!!

Mi MIX 3 tersedia dalam tiga pilihan warna yang menarik iaitu Onyx Black dijual pada harga RM2,199 manakala, Jade Green dan Sappire Blue pula pada harga RM 2,299. Ketiga-tiga warna menawarkan kapasiti memori sebesar 6GB + 128GB.

Bagi yang berminat, anda boleh mendapatkan peranti ini menerusi kedai-kedai konsep Xiaomi (Mi Store), pengedar-pengedar sah Xiaomi atau gedung membeli belah atas talian seperti Lazada dan Shopee.

Spesifikasi Xiaomi Mi MIX 3

______________________________________________________________________

Artikel Berkaitan:


Program Sosial Kanak-kanak Antarabangsa Gazprom Football for Friendship Musim Kelapan Satukan Lebih 10 000 Peserta Dari Seluruh Dunia

Gazprom lancar Musim Kelapan Program Sosial Kanak-kanak Antarabangsa Football for Friendship. Tahun ini, acara akhir akan diadakan dalam format digital baharu.

MOSCOW, 1 Jun 2020 /PRNewswire/ — Football for Friendship ialah program sosial kanak-kanak antarabangsa tahunan. Peserta-peserta utama program ini ialah kanak-kanak perempuan dan lelaki yang berumur 12 tahun, termasuk kanak-kanak kelainan upaya. Pemain Muda mewakili budaya dan negara berbeza yang disatukan dalam pasukan campuran yang belajar untuk bermain dalam pasukan yang sama. Wartawan Muda membuat liputan acara program di Pusat Akhbar Kanak-kanak Antarabangsa dan menggalakkan nilai-nilai sejagat. Sepanjang tujuh musim yang lalu, Football for Friendship telah menyatukan lebih 6 000 peserta dari 211 negara dan wilayah. Lebih 5 000 000 orang telah mengambil bahagian dalam acara sukan, pendidikan dan ekologi program ini dari seluruh dunia.

Pada tahun 2019, peserta-peserta program ini telah mencipta Guinness World Record bagi Bilangan bangsa paling banyak dalam sesi latihan bola sepak dalam sejarah. Pada tahun 2020, musim baharu akan diadakan sepenuhnya melalui format dalam talian: Football for Friendship Digital Platform akan mengadakan Kejohanan Dunia F4F Dalam Talian buat julung kali dalam sejarah. Perlawanan ini akan menyatukan 32 Pasukan Persahabatan yang terdiri daripada atlet siber berumur 12 tahun dari negara-negara berbeza, gender berbeza, keupayaan fizikal, dan bertutur dalam bahasa yang berbeza.

Football for Friendship Digital Universe akan menyatukan lebih 10 000 pemain dari semua peringkat umur dari 100 negara. Ruang maya yang unik ini akan menjadi tapak untuk pertandingan sukan siber kanak-kanak antarabangsa, selain platform permainan yang akan membolehkan sesiapa sahaja berlatih, bergabung dalam pasukan campuran antarabangsa dan bermain permainan kegemaran mereka dalam format Football for Friendship tanpa keluar dari rumah.

Diogo Netto, Pengurus Pembangunan Teknikal dan Tanggungjawab Sosial bagi pasukan bola sepak kebangsaan Brazil: “Football for Friendship sentiasa terbuka buat peserta-peserta dengan kebolehan fizikal yang berbeza. Football for Friendship Digital Platform menyumbang kepada matlamat utama projek ini – untuk menyatukan orang ramai dari seluruh dunia, membolehkan semua orang untuk keluar ke padang bola sepak dan merasai emosi yang luar biasa bersama rakan-rakan baharu.”

Rene Rantuša Lampreht, Jurulatih Muda dari Slovenia: “Berita mengenai Musim Kelapan ialah sesuatu yang hebat: walaupun apabila kami berjauhan, kami akan dapat berkumpul dan bermain bola sepak dengan selamat.”

Foto – https://ering.com.my/wp-content/uploads/2020/06/program-sosial-kanak-kanak-antarabangsa-gazprom-football-for-friendship-musim-kelapan-satukan-lebih-10-000-peserta-dari-seluruh-dunia.jpg

Source: Gazprom International Children’s Social Programme Football for Friendship

Keywords: Electronics Gaming Computer/Electronics Entertainment Multimedia/Online/Internet Sporting Events Sports Children-related news Handicapped/Disabled Not for profit

Source: PRNEWSWIRE


Senarai Peranti Sony Xperia Yang Menerima Kemas Kini Android Selama 2 Tahun

Jenama Sony mungkin sedikit ketinggalan dari segi reka bentuk, tetapi kini ia mungkin tidak dari segi perisian. Terbaru, mengikut polisi kemas kini Sony Xperia, pengeluar ini akan menyediakan kemas kini selama dua tahun untuk peranti yang baru dilancarkan. Ia sebenarnya lebih daripada permintaan Google kepada pengeluar iaitu selama 18 bulan.

Khabarnya, peranti yang akan menerimanya pula hanya pada kelas atasan dan tidak pada peranti Xperia kelas pertengahan ataupun permulaan. Sony juga memberitahu sekiranya peranti tidak mencapai piawaian atau kepuasan pengguna yang baik, ia tidak akan menerima kemas kini selepas itu.

Antara peranti Sony Xperia yang akan menerima naik taraf ialah Xperia XA1, Xperia XA1 Ultra, Xperia L1, Xperia XA1 Plus, Xperia XA2, Xperia XA2 Ultra, Xperia L2, Xperia X Performance, Xperia X, Xperia X Compact, Xperia XZ, Xperia XZ Premium, Xperia Xzs, Xperia XZ1, Xperia XZ1 Compact.

Jadi, dengan langkah ini Sony mungkin akan menarik semula pengguna mereka untuk mendapatkan peranti Xperia semula. Sony menganggap sistem perisian untuk sesebuah peranti amat penting bagi mengelakkan kerentanan dan masalah sekuriti

Sumber


Vivo Y91i Ditawarkan Pada Harga RM 599, Boleh Dimiliki Bermula 16 Disember

Orang ramai boleh memiliki vivo Y91i yang dilengkapi dengan skrin terbesar dalam kelasnya pada harga RM599 bermula 16 Disember ini! Setiap pembelian, pelanggan akan menerima seunit pembesar suara secara PERCUMA!

Y91i hadir dengan skrin takuk kecil bersaiz 6.22 inci, dijana cip Snapdragon 439 dan diselitkan dengan memori 2GB RAM bersama storan 16GB. Melengkapinya, gabungan dwi-kamera utama 13MP + 2MP, kamera hadapan sebesar 8MP dan bateri berkapasiti 4,030 mAh yang dicas melalui port mikroUSB.


HotForex Menawarkan Rakan Kongsi Dengan Ganjaran Program RevShare+

PORT LUIS, Mauritius, 24 Mei 2021 /PRNewswire/ — Setelah menawarkan ganjaran Rakan Kongsi yang dapat ditunaikan dari kumpulan hadiah bernilai $2,000,000 untuk Ulang Tahun 10 Tahunnya, broker pelbagai-aset global HotForex kini melancarkan RevShare+, sebuah program baru yang direka untuk membawa ganjaran khusus Rakan Kongsi HotForex yang lebih lumayan daripada sebelumnya dan membantu mereka meningkat pendapatan mereka dengan bonus tambahan setiap bulan!

RevShare+ Bonus Tambahan Sehingga &5000 Setiap Bulan

Bagaimana ia berfungsi

Rakan HotForex boleh memilih untuk menyertai program RevShare+ dan memperoleh bonus tambahan setiap bulan, di atas komisen rakan kongsi mereka yang ada.

Terdapat lima ganjaran RevShare+ dalam program ini dan peserta dapat menerima bonus bulanan hingga $5000!

Setiap Ganjaran diperoleh apabila rakan kongsi memenuhi syarat minimum bulanan dari segi pelanggan baru, lot yang diperdagangkan dan aliran tunai. Rakan kongsi pada dasarnya mengambil potensi ganjaran di tangan mereka sendiri – seberapa cepat mereka memperoleh ganjaran secara langsung dengan seberapa cepat mereka memenuhi syarat.

Jurucakap HotForex mengulas mengenai program ganjaran baru: “Kami mahu Rakan Kongsi kami memperoleh pulangan yang mereka layak kerana kesetiaan mereka dan kerana menjadi rakan HotForex yang dihargai. Untuk ini, kami sentiasa berusaha untuk meningkatkan rangkaian promosi kami untuk memberi mereka peluang untuk menerima banyak penghargaan dari saat mereka bekerjasama dengan kami, hingga setiap langkah yang mereka buat. Dengan RevShare+ Rakan Kongsi kami dapat meningkatkan pendapatan mereka dan mula mengembangkan perniagaan mereka dengan bonus tambahan setiap bulan, di atas komisen standard mereka. “

Lawati laman web HotForex hari ini untuk mengetahui lebih lanjut mengenai RevShare +.

Mengenai HotForex

HotForex adalah broker pilihan pelbagai-aset yang diiktiraf di peringkat antarabangsa untuk lebih daripada 2.5 juta akaun langsung di seluruh dunia yang telah memperoleh lebih daripada 45 anugerah industri yang didambakan dalam sejarah sepuluh tahunnya. Syarikat ini menawarkan pelbagai jenis akaun, produk inovatif, platform, alat dan sumber pendidikan selain perkhidmatan pelanggan yang luar biasa dan keadaan perdagangan yang tiada tandingannya untuk memudahkan individu dan pelanggan institusi untuk berdagang Forex dan CFD dalam talian.

Hubungi: HF Markets Ltd, marketing@hotforex.com, +44-2030978571

Foto – https://ering.com.my/wp-content/uploads/2021/05/hotforex-menawarkan-rakan-kongsi-dengan-ganjaran-program-revshare-1.jpg

Logo – https://ering.com.my/wp-content/uploads/2021/05/hotforex-menawarkan-rakan-kongsi-dengan-ganjaran-program-revshare.jpg

Keywords:  Banking/Financial Service Computer/Electronics New products/services Financial Technology

Source: PRNEWSWIRE


FCC Meluluskan Teknologi Pengecasan Tanpa Wayar Pada Jarak Jauh

Suruhanjaya Komunikasi Persekutuan atau lebih dikenali sebagai FCC akhirnya telah meluluskan teknologi pengecasan tanpa wayar pada jarak jauh yang dibangunkan oleh Energous. Teknologi yang pernah mendapat perhatian ramai sebelum ini, mungkin menjadi realiti selepas unit pemancar yang digunakan pada WattUp bagi membolehkan keupayaan pengecasan pada jarak jauh mencecah sehingga 15 kaki ini telah diterima oleh FCC.

Keupayaan WattUp telah merevolusikan teknologi pengecasan tanpa wayar kerana ia bukan sahaja boleh dicas pada jarak jauh, tetapi ia juga boleh mengecas beberapa peranti berbeza secara serentak apabila berada dalam lingkungan kawasan tertentu. Sebaik sahaja pengguna berada dalam jarak 15 kaki dari terminal WattUp, proses pengecasan akan terus dijalankan secara automatik dan akan dihentikan sebaik sahaja peratusan bateri sudah penuh.

Menurut Energous, teknologi pengecasan tanpa wayar pada jarak jauh yang ditawarkan oleh WattUp ini akan ditunjukkan kepada umum di pameran CES 2018 nanti yang akan berlangsung pada awal bulan depan.


Reviu Eksklusif: Wiko JERRY, “The Trendy One!”

HARGA: RM299

Jenama Wiko nampaknya semakin mendapat tempat di hati pengguna smartphone di Malaysia. Selain menawarkan harga yang mampu milik, peranti keluaran mereka juga tidak ketinggalan hadir dengan pelbagai fungsi terkini. Wiko JERRY adalah smartphone paling murah yang ditawarkan dalam siri Y selain Wiko LENNY3 dan Wiko ROBBY. Ingin mengetahui apakah fungsi istimewa yang ditawarkan pada harga RM299, teruskan membacanya!

Sistem Operasi: Android 6.0 Marshmallow
CPU: Quad Core 1.3GHz, Cortex-A7
Kad SIM: Dual SIM / Mini SIM & Micro SIM
Kamera Utama: 5 Megapiksel
Flash: LED flash
Auto Fokus: √
Kamera Depan: 2 Megapiksel
Radio FM: √
Bluetooth: √ (v4.0)
WiFi: √
NFC: X
LTE: X
Memori: 8GB & 1GB RAM
Warna: Bleen/Silver & Black/Space Grey

Wiko ROBBY
RM 449

Wiko LENNY3
RM 379

Wiko JERRY
RM 299

Platform

Android 6.0 Marshmallow

Pemproses

Quad Core 1.3GHz, Cortex-A7

GPU

ARM Mali 400MP

Kad SIM

Dual SIM / Micro SIM

Dual SIM / Mini SIM & Micro SIM

Dimensi

155×79.1x10mm
185g

145×73.1×9.9mm
177g

145.1×73.5×9.6mm
166g

Paparan

5.5 inci
1280×720 piksel
(~267 ppi)

5.0 inci
1280×720 piksel
(~294 ppi)

5.0 inci
480×854 piksel
(~196 ppi)

Memori

16GB, 1GB RAM
microSD (sehingga 64GB)

8GB, 1GB RAM
microSD (sehingga 64GB)

Kamera Utama

8 Megapiksel
LED flash

5 Megapiksel
LED flash

Kamera Hadapan

5 Megapiksel + LED flash

5 Megapiksel

2 Megapiksel

Rakaman Video

HD 1080p

Bateri

2500 mAh

2000 mAh

Sambungan

WiFi 802.11 b/g/n, Bluetooth 4.0, USB OTG,
Port USB 2.0 & 3.5mm Audio Jack

INFO
Wiko JERRY merupakan model kelas rendah dari siri ‘Y’ yang baru sahaja diperkenalkan di pasaran tempatan. Berbanding dengan Wiko ROBBY dan LENNY3, Wiko JERRY hadir dengan spesifikasi lebih rendah, malah harganya juga lebih murah.

A) Wiko Jerry & Kotak Pembungkusan
B) Sarung Pelindung Jernih
C) Kabel USB 2.0
D) Fon Telinga
E) Buku Manual
F) Adapter Pengecas
G) Adapter Kad SIM
H) Kad Waranti
I) Pelindung Skrin

Skrin 5.0 Inci
Wiko JERRY tampil dengan paparan skrin sama seperti LENNY3 iaitu berukuran 5.0 inci dengan teknologi HD IPS LCD, tetapi menawarkan resolusi lebih rendah iaitu 480×854 piksel berbanding 1280×720 piksel (~196 ppi). Namun begitu, smartphone ini masih boleh dilihat dengan jelas walaupun berada di bawah cahaya matahari.

Penggambaran

JERRY telah dibekalkan dengan penggambaran 5 Megapiksel untuk lensa utama serta 2 Megapiksel bagi kamera untuk penggambaran selfie. Rekaan penggambaran utama agak menonjol dan menarik kerana ia disertakan sekali dengan sebuah LED flash.

Slot Kad SIM & Bateri

Apabila panel belakang dibuka dengan cara mengumpil, anda boleh melihat dua slot kad SIM serta kad tambahan microSD pada smartphone ini. Untuk memasukkan dua kad SIM, perlu mencabut bateri berkapasiti 2000mAh terlebih dahulu kerana ianya tidak menyokong fungsi hot-swap, manakala slot kad tambahan pula berada di bahagian atas.

Pilihan Warna

Memandangkan Wiko JERRY memfokuskan kepada semua golongan, smartphone ini tampil dengan lima warna segar yang boleh dipilih iaitu Orange/Space Grey, Bleen/Silver, Black/Space Grey, Pink/Silver serta White/Space Grey. Namun begitu, hanya DUA warna sahaja yang ditawarkan di pasaran Malaysia iaitu Bleen/Silver dan Black/Space Grey.

Phone Assist

Tanpa perlu menggunakan aplikasi pihak ketiga, pengurusan peranti terasa lebih mudah dengan adanya sokongan Phone Assist. Aplikasi ini menyokong sehingga tujuh menu pengurusan iaitu Power Saver, Notification Manager, Boot Optimizer, Black List, Default, Updates dan juga Permission Manager. Selain itu, ia juga turut disediakan dengan ikon ‘One Clean’ untuk memastikan kelancaran pengoperasian peranti.

Penggambaran

Nampaknya sudah menjadi trend pengeluar smartphone hari ini, di mana penggambaran kelas pertengahan dilengkapi lensa utama 8 Megapiksel dan kelas rendah pula adalah 5 Megapiksel. JERRY hadir dengan beberapa mod pengambaran sama seperti ROBBY dan LENNY3 yang boleh digunakan, di antaranya adalah Normal, HDR, Panorama, Professional, Face Beauty, Night serta Spot.

Pemain Video

Memandangkan JERRY boleh membuat rakaman video HD penuh dalam format 1080p, jadi tidak menjadi masalah untuk anda memainkan sebarang video berdefinisi HD 1080p. Selain dilengkapi dengan fungsi Pop up video, anda juga boleh mengedit video yang diinginkan dengan adanya fungsi Trim.

Ketahanan Bateri

Tidak dinafikan, bateri merupakan masalah yang sering dihadapi oleh pengguna smartphone sekarang. Walaupun hanya menawarkan bateri Li-Ion berkapasiti 2000mAh, ia tidak ketinggalan menyokong mod penjimatan bateri Intelligent Power Saving. Ia berupaya mematikan semua aplikasi yang tidak digunakan dan menjimatkan bateri smartphone.

Wiko JERRY merupakan salah satu smartphone kelas rendah terbaik yang terdapat di pasaran hari ini dengan pemproses Quad Core berkelajuan 1.3GHz. Selain tampil dengan rekaan anggun khas untuk golongan remaja, smartphone ini turut menawarkan beberapa fungsi menarik untuk pengguna. Di antaranya adalah keupayaan penggambaran 5 Megapiksel dengan pelbagai mod seperti Professional, Panorama, Face Beauty, HDR, Night serta Spot. Bukan itu sahaja, smartphone ini turut hadir dengan fungsi penting seperti Phone Assist tanpa perlu memuat turun aplikasi daripada pihak ketiga. Walaupun menyediakan bateri berkapasiti 2000mAh sahaja, Wiko JERRY telah dilengkapi dengan teknologi Intelligent Power Saving yang akan mematikan semua aplikasi yang tidak digunakan.


Songtradr Memperoleh AS$50 Juta dalam Pusingan Pembiayaan Siri D

Modal baharu ini akan mendorong pertumbuhan dan meningkatkan bahagian data dan teknologi Songtradr

LOS ANGELES, 21 Jun 2021 /PRNewswire/ — Songtradr, pasaran pelesenan muzik B2B terbesar di dunia, hari ini mengumumkan pusingan pembiayaan Siri D yang terlebih langganan dan bernilai sebanyak AS$50 juta telah dilengkapkan serta menjadikan jumlah pembiayaan syarikat setakat ini bernilai lebih AS$100 juta yang memberi nilaian syarikat tersebut melebihi AS$300 juta.

“Songtradr sedang berkembang pesat sambil kami terus membangunkan ekosistem muzik B2B didayakan teknologi dan menyepadukan pengambilalihan baharu kami. Kejayaan menarik pelabur cip biru seperti ini ke dalam pusingan ini semakin menyokong visi kami tentang industri muzik akan datang dalam dunia digital yang berkembang pesat serta menyediakan asas yang kukuh untuk masa hadapan,” kata Paul Wiltshire, Ketua Pegawai Eksekutif Songtradr. “Songtradr mengalami pertumbuhan hasil melebihi 100% dari tahun ke tahun pada tahun 2020 dan kami berada di landasan yang betul untuk mencapainya lagi pada tahun 2021.”

Pusingan pembiayaan ini merangkumi para pelabur institusi yang berpangkalan di Australia iaitu Regal, Aware Super, Perennial, Argo dan Greencape serta pelaburan susulan daripada Pengasas/Ketua Pegawai Eksekutif Wisetech Global (ASX: WTC), Richard White. Pusingan Siri C bernilai AS$30 juta yang diperoleh syarikat sebelum ini telah dilengkapkan pada bulan Ogos 2020.

“Saya telah menyaksikan Songtradr berkembang dengan pesat sepanjang 3 tahun yang lalu. Pada ketika itu, Paul dan pasukannya tidak henti menyampaikan visi mereka yang mengagumkan dari semua sisi piawaian,” kata Richard White, Pengasas merangkap Ketua Pegawai Eksekutif Wisetech Global. “Songtradr telah meningkatkan pertumbuhan organiknya yang kukuh dengan hala tuju produk bersasaran tinggi melalui strategi Penggabungan dan Pengambilalihan (M&A) yang amat memberi impak serta meningkatkan lagi potensi pertumbuhan jangka panjang. Saya percaya syarikat itu kini mempunyai skala, jejak global dan bakat untuk mempercepat rancangannya bagi mengubah industri muzik.”

Sejak pelengkapan pusingan pembiayaan Siri C, Songtradr telah melaksanakan strategi M&A untuk memperkukuh ekosistemnya dengan syarikat muzik kreatif berfokuskan teknologi yang terkemuka di dunia melalui pengambilalihan agensi muzik kreatif terbesar di dunia iaitu MassiveMusic serta Cuesongs, Song Zu, Pretzel dan Tunefind.

Songtradr ialah sebuah syarikat global yang beribu pejabat di Los Angeles dan mempunyai pejabat-pejabat di seluruh Eropah dan rantau Asia Pasifik yang mengkhusus dalam pengedaran dan pelesenan muzik kepada pelbagai pelanggan cip biru termasuk Disney, Netflix, Apple, Coca-Cola, Amazon dan Google. Ekosistem syarikat ini menghubungkan lebih 600,000 seniman, pencipta lagu dan pemilik hak muziknya kepada pasaran pembeli muzik B2B seperti jenama, agensi pengiklanan, platform penstriman, rangkaian SVOD, filem, TV, syarikat permainan dan pempengaruh.

TENTANG SONGTRADR:

Songtradr ialah pasaran pelesenan muzik B2B terbesar di dunia yang menyediakan pencipta muzik dan pemilik hak cipta dengan penyelesaian lengkap yang didayakan teknologi untuk menguruskan hak cipta dan pengewangan di samping menyediakan pengguna muzik B2B seperti jenama, pengiklan, pembuat filem, rangkaian langganan video atas permintaan (SVOD) dan syarikat penyiaran, permainan, penstriman dan platform media sosial dengan akses muzik yang dipandu AI serta berkecekapan tinggi.

Logo – https://ering.com.my/wp-content/uploads/2021/06/songtradr-memperoleh-as50-juta-dalam-pusingan-pembiayaan-siri-d.jpg

Keywords:  Banking/Financial Service Broadcast Technology Computer/Electronics Entertainment Music Accounting news, issues Broadcast feed announcements Corporate Expansion Financing agreements

Source: PRNEWSWIRE


ZTE Small Fresh 5 – Kecil Tetapi Hadir Dengan Dwi Kamera

ZTE telah mengumumkan sebuah lagi peranti model Small Fresh 5 yang hadir dengan paparan bersaiz 5 inci 1280 x 720p jenis IPS. Walaupun didatangkan dengan kerangka badan yang kecil, tidak bermakna sistem dwi kamera tidak boleh diletakkan.

Jadi, apa yang telah dilakukan oleh ZTE ini, mereka menyediakan kamera 13 Megapiksel disamping 2 Megapiksel yang mampu merakam gambar bokeh. Di bahagian depan pula, kamera 5 Megapiksel melengkapkan ciri swafoto kepada pengguna.

Small Fresh 5 dihidupkan dengan pemproses Snapdragon 425 empat teras, RAM 3GB atau 4GB, storan dalaman 16GB atau 32GB dan juga menyokong slot kad microSD sehingga 128GB. Selain itu, bateri berkapasiti 2,500mAh menyalurkan kuasa kepada sistem operasi Android 7.1 Nougat yang dibantu antaramuka MiFavor. Pengimbas cap jari yang terletak pada bahagian belakang melengkapkan fungsi pada telefon pintar ini.

ZTE Small Fresh 5 dijual pada harga CNY999 (RM626) untuk versi 3GB/16GB, sementara CNY1,399 (RM877) untuk versi 4GB/32GB. Warna pilihan yang diberikan adalah Dark Night Gray, Ellegent Gold, Glacier Blue dan Green.


Microsoft dan NFL perluas perkongsian untuk percepat transformasi digital merentas Liga

REDMOND, Washington, 5 Mac 2020 /PRNewswire/ — Pada hari Selasa, Microsoft Corp. dan National Football League mengumumkan peluasan perkongsian teknologi mendalam mereka. Peluasan berbilang tahun berkenaan bertujuan untuk membantu seluruh NFL, termasuk jurulatih dan pemainnya, untuk menjadi lebih cekap menerusi komunikasi dan kolaborasi yang dipertingkat melalui peranti Microsoft Surface dan Microsoft Teams, hab untuk kerja berpasukan dalam Office 365.

“Sejak tahun 2013, Microsoft telah membantu mengubah NFL melalui teknologi sekitar permainan kami,” kata Renie Anderson, ketua pegawai pendapatan dan naib presiden eksekutif NFL Partnerships. “Microsoft Surface serta merta menjadi alatan autentik untuk permainan bola sepak dan penting semasa semua permainan NFL untuk jurulatih, pemain dan Pegawai NFL. Kini, dengan menjalin kerjasama untuk menyepadukan Microsoft Teams dalam seluruh Liga, kami bersama-sama menyasarkan untuk meningkatkan komunikasi dan kolaborasi dengan cara yang moden.”

“Kami mendapat inspirasi untuk terus membantu NFL mempercepatkan transformasi digitalnya,” kata Yusuf Mehdi, naib presiden korporat, Kehidupan Moden, Carian dan Peranti, Microsoft. “Kami telah bekerja bersama-sama untuk menginovasi cara permainan dimainkan dengan peranti Surface bagi memberi kuasa kepada Ulang Tayang Segera dan ulasan permainan dalam-permainan untuk pemain dan jurulatih di garis tepi. Dengan menggabungkan Surface dan Microsoft Teams secara lebih mendalam menerusi aliran kerja pantas Liga tersebut, kami mempunyai peluang luar biasa untuk menghimpunkan kuasa perkakasan dan perisian bagi membantu semua orang menjadi lebih produktif.”

Sebagai sebahagian daripada peluasan perkongsian tersebut, Microsoft dan NFL kini akan bekerja bersama-sama melalui teknologi kolaborasi moden untuk terus memperkasa Liga menggunakan platform Microsoft Teams baharu. Direka untuk berfungsi lancar dengan peranti Windows, iOS dan Android, Microsoft Teams membawa bersama-sama fungsi sembang, panggilan, mesyuarat, fail, kolaborasi dokumen dan aliran kerja pada satu aplikasi. Daripada menggunakan aplikasi berasingan untuk pengalaman berkenaan, pasukan NFL dan seluruh organisasi boleh berkolaborasi dan kekal terhubung dengan tekal dan terjamin melalui Microsoft Teams.

Kelab-kelab dalam NFL sudahpun memanfaatkan platform Microsoft Teams. New York Jets menggunakan Microsoft Teams untuk memastikan pesanan penting seperti seleksi draf pasukan dihantar secara tepat pada waktu sebenar. Super Bowl Champions, Ketua-ketua Bandar Raya Kansas, menggunakan Microsoft Teams untuk menyelaraskan jadual perjalanan dalam kalangan peninjau di jalan raya kelab tersebut. Selain itu, Miami Dolphins menggunakan Microsoft Teams untuk merancang Super Bowl LIV di Hard Rock Stadium.

“Miami Dolphins bergantung pada Teams untuk semua projek strategik silang fungsi. Dalam Teams, kami dapat berkolaborasi dengan mudah untuk fail, mengurus kalendar bersama, mengadakan mesyuarat dan menggunakan integrasi sedia ada. Teams menjadikan kerjasama dengan NFL dapat dijayakan sepanjang musim biasa dan dengan perancangan Super Bowl,” kata Kim Rometo, naib presiden dan ketua pegawai maklumat untuk Miami Dolphins.

Microsoft terus memberikan prestasi yang luar biasa kepada NFL dengan Sistem Pemandangan Garis Tepi (SVS) Microsoft Surface, membawakan imej dan data permainan hampir waktu sebenar, seperti maklumat ‘down’, jarak dan garisan ela, kepada pemain dan jurulatih di garis tepi serta jurulatih di pondok jurulatih. Selain itu, Ulang Tayang Segera (MSIR) Microsoft Surface membawa fungsi ulang tayang segera mudah alih kepada pegawai di padang, membantu meningkatkan kadar pemainan. Dengan lebih 2,000 peranti Surface dan 170 Windows Servers digunakan merentas 35 stadium global, teknologi Microsoft memberi kuasa kepada 333 acara setiap tahun untuk NFL pada hari permainan.

Di luar integrasi garis tepi, Microsoft bekerjasama dengan setiap pasukan NFL dan rakan-rakan kongsi mereka bagi membangunkan perniagaan yang unik dan integrasi menghadap pengguna bagi membawakan penyelesaian produktiviti dunia sebenar. Bermula daripada peranti Surface yang berperanan sebagai buku main, kepada ulasan filem yang dijalankan pada rangkaian peranti Surface, penggunaan dalam-stadium pada hari permainan, kepada pasukan operasi perniagaan yang menggunakan peranti Surface di pejabat depan mereka, jelas bahawa pasukan NFL telah menerima Microsoft sebagai rakan kongsi teknologi yang sebenar.

Microsoft (Nasdaq “MSFT” @microsoft) mendayakan transformasi digital untuk era awan pintar dan pinggir pintar. Misinya adalah untuk memperkasa setiap individu dan setiap organisasi di bumi ini untuk mencapai lebih lagi.

Keywords:  Computer Hardware Computer Software Computer/Electronics Consumer Electronics Internet Technology Mobile Entertainment Multimedia/Online/Internet Sports Telecommunications Licensing/marketing agreements

Source: PRNEWSWIRE


POCOPHONE Sindir OnePlus?!

Ketika OnePlus 6T dilancarkan di India pada 30 Oktober yang lepas, Xiaomi telah memberikan kalkulator percuma kepada mereka yang menghadiri acara tersebut untuk memudahkan “do the math” atau membuat pengiraan. [ Pra-Tempahan OnePlus 6T ]

Pengiraan yang dimaksudkan ialah berkaitan harga, betapa murahnya Poco F1 jika dibandingkan dengan OnePlus 6T. Tidak cukup dengan itu, akaun Twitter Poco India turut menyindir pesaingnya melalui beberapa kicauan berbeza.

Never Settle for OverPriced. Unlock the #MasterOfSpeed. You decide. #DoTheMath pic.twitter.com/KvCIDyXXSq

— POCO India – The God Of Madness (@IndiaPOCO) October 30, 2018

Walaupun menggunakan pemproses yang sama, OnePlus 6T berharga INR37,999 berbanding INR20,999 bagi Poco F1. Perbezaan sebanyak INR 17,000 (kira-kira RM963) dilihat agak besar untuk sebuah telefon pintar. Frasa ‘Never Settle for OverPriced’ juga jelas ditujukan kepada OnePlus.

Pocophone turut membandingkan kelebihan dari segi kapasiti bateri yang dimiliki oleh Poco F1 dan OnePlus 6T. Walaupun Poco F1 hadir dengan bateri lebih besar (4,000mAh) berbanding OnePlus 6T (3,700mAh), ia masih lagi dijual pada harga yang jauh lebih murah.

Apa kata anda?!

Don't even get us started on this. Spend less time plugged in and more time on the go with the #MasterOfSpeed. It's time to #DoTheMath pic.twitter.com/MK8c1PX7dh


China Bakal Menerima Google Play Service

Seorang wartawan teknologi di China melaporkan Google Play Service bakal menjengah ke pasaran China bila-bila masa sepanjang tahun 2016. Walaupun butiran laporan masih samar-samar, tetapi tanda yang kukuh dapat dilihat melalui kerjasama yang dilakukan Google untuk menembusi pasaran China, antaranya adalah usahasama dengan Lenovo dalam pembangunan smartphone Project Tango dan model Nexus 6P yang dihasilkan Huawei.


Raikan Hari Pekerja Ini Dengan Tawaran Hebat Dari Huawei!

Nama Huawei semakin hari semakin laku, tidak dinafikan pengeluar ini menitik beratkan kualiti dan binaan pada peranti mereka. Selaku pemegang takhta pengeluar peranti ke-3 dunia, Huawei Malaysia ingin meraikan kejayaan mereka pada Hari pekerja ini dengan cenderahati (melebihi RM299) yang menarik.

Apa tawaran hebat dari Huawei? Ikuti carta di bawah:-

Apa tunggu lagi bermula 14 April hingga 7 Mei 2017, anda berhak untuk mendapatkan hadiah yang disediakan. Kunjungi Huawei Experience Store atau Display Zone yang berhampiran dengan anda.


HUAWEI Dikhabarkan Telah Mempatenkan Rekaan Telefon Boleh Lipat Terbaharu!!!

Ada satu desas-desus yang mana dikhabarkan HUAWEI telah mempatenkan rekaan peranti boleh lipat terbaharunya pada 23 Oktober lalu.

Jika dilihat rekaan peranti ini, ia tampak seperti Samsung Galaxy Z Flip yang mana kedua-dua peranti ini boleh dilipat.

Masih tidak diketahui bila ia akan dilancarkan di pasaran. Jadi, sama-sama kita nantikan!!!


WeChat Semakin Popular Di Seluruh Dunia – Kini 1 Bilion Pengguna Aktif

Di Malaysia, sesiapa yang menggunakan WeChat dianggap remaja yang tidak matang. Ini kerana ramai diantara remaja di bangku sekolah yang mempunyai akaun WeChat sering memuat naik status yang jelik di ruangan ‘Moment’ mereka. Justeru sesiapa yang menggunakan WeChat walaupun hanya untuk bersembang dengan rakan akan dianggap ‘budak WeChat’ yang dahagakan perhatian.

Walaupun begitu, di negara lain khususnya China, WeChat ialah salah satu aplikasi sembang sosial yang agak popular selain WhatsApp. Hari ini, syarikat yang mengendali aplikasi tersebut, Tencent mengumumkan bahawa WeChat kini mempunyai 1 bilion pengguna aktif di seluruh dunia. Jumlah ini meningkat sejak sambutan Tahun Baru China yang lalu disebabkan ramai pengguna yang menghantar teks ucapan kepada kenalan.

Aplikasi ini juga dikatakan telah dimuat turun di kebanyakan negara seperti di rantau Asia Tenggara, Eropah, dan Amerika Syarikat oleh kalangan pengguna berbangsa China. Di sana, aplikasi ini juga digunakan untuk memesan makanan, memesan kereta sewa, mengakses perkhidmatan bank, membuat aduan kepada polis, dan membuat panggilan ke luar negara.

Dalam masa sama, WeChat kini sedang melakukan kerjasama dengan jabatan kerajaan di China untuk membolehkan rakyat disana membawa kad pengenalan maya dimana lebih mudah untuk disahkan ketulenannya berbanding kad pengenalan fizikal.

Sumber


IPhone XR Adalah Model Paling Laris Sejak Dilancarkan – Apple

Memang tidak dapat dinafikan, akhir-akhir ini bermacam-macam berita yang tersebar mengenai hasil jualan tiga model terbaharu Apple iaitu iPhone XS, iPhone XS Max dan iPhone XR.

Ramai berkata, hasil penjualan ketiga-tiga model tersebut dikatakan agak menurun jika dibandingkan model iPhone terdahulu.

Bahkan, baru-baru ini iPhone XR juga telah diberikan potongan harga di Jepun yang mana dianggap salah satu cara untuk meningkatkan jualan peranti yang kurang memuaskan.

Pun begitu, perkara itu telah disangkal oleh pihak Apple dan mereka menegaskan bahawa jualan iPhone XR adalah baik. Apple juga mengatakan iPhone XR merupakan model yang terlaris dan mencatatkan jualan tertinggi sejak ia mula dijual. Apple sekali lagi menegaskan bahawa tiada masalah mengenai jualan iPhone XR setakat ini.

[SUMBER]

_________________________________________________________________

Artikel berkaitan:


LG Bekerjasa Dengan Apple, Google & Microsoft Dalam Membekalkan Paparan OLED Boleh Lentur

LG dan Samsung dikhabarkan sedang bersaing memenangi tempahan penghasilan paparan OLED boleh lentur, dan nampaknya LG sedikit mendahului dengan beberapa sumber mengatakan bahawa LG akan bekerjasama dengan Apple, Google dan Microsoft dalam membekalkan paparan OLED generasi baru ini.

LG merupakan antara pengeluar terawal yang mempamerkan prototaip paparan ini dan jika apa yang dikhabarkan ini benar, kita boleh mengharapkan sesuatu yang besar dengan paparan OLED mudah lentur kerana nama besar seperti Apple, Google dan Microsoft sudah menunjukkan minat untuk menghasilkan peranti dan teknologi dengan integrasi paparan ini.


XPOP Terapkan Teknologi Dalam Bidang Hiburan Global!!- Bermula Dengan Kandungan KPOP!!

XPOP mengumumkan pelancaran sebuah tempat pasaran NFT yang baharu di Asia Tenggara, sebuah pasaran dengan peminat tegar K-POP yang kukuh, pada akhir Jun 2021.

Terdiri daripada pengajar Korea dalam teknologi blok rantai dan sektor perniagaan hiburan, XPOP adalah sebuah syarikat teknologi blok rantai NFT yang membuat pengkhususan di dalam menggunakan perkhidmatan kandungan yang baharu sahaja menjadi tumpuan utama.Pembinaan Pasukan Projek XPOP tempat pasaran NFT yang baharu itu akan membawa sebuah hasil yang berinovatif kepada pasaran hiburan dan industri kandungan digital mereka. Pelbagai pemain kandungan boleh melakukan urus niaga pada kontrak pintar bagi blok rantai XPOP setiap kali mereka memperdagangkan kandungan mereka sendiri yang terlibat dengan mereka.Setakat ini XPOP telah mencapai satu perjanjian dengan lebih 200 pasukan artis K-POP untuk pendaftaran kandungan yang jarang ditemui di Tempat pasaran XPOP NFT.Banyak syarikat pelaburan dan pelabur perseorangan di Asia Tenggara sangat tertarik kepada Projek XPOP dan sekarang mereka mengharapkan penjualan NFT yang cukup besar dalam satu jangka masa pendek dan Pulangan Pelaburan (ROI) yang paling tinggi memandangkan kandungan K-POP yang dicetak dengan blok rantai XPOP telah disiapkan dan hasil daripada Tempat pasaran XPOP NFT yang terbuka luas akan membawa tahap penyelesaian yang lebih tinggi.


Beli Mana – Mana Siri Xiaomi Mi Note 10 & Dapat Phone Percuma! Jom Grab Cepat!

Hi gais, ini bukan TIPU! Tapi BENAR! Xiaomi Malaysia dengan berbesar hati mengumumkan promosi istimewa untuk semua! Beli mana – mana siri Mi Note 10 dan korang boleh dapatkan phone percuma!

Bagi setiap pembelian Xiaomi Mi Note 10 (RM2,099), korang berpeluang membawa pulang seunit Mi A2 Lite secara percuma (bernilai RM599). Untuk pembelian Xiaomi Mi Note 10 Pro (RM2,499) pula, korang akan menerima Redmi 7A secara percuma (bernilai RM399).

Tidak hanya terhenti disitu sahaja, Xiaomi turut mengemaskini harga jualan untuk model Redmi 8, Redmi Note 8 Pro, Redmi Note 8. Harga baharu untuk ketiga – model adalah seperti di bawah :

Promosi berlangsung sekarang dan boleh didapati menerusi semua Mi Store yang sah di seluruh Malaysia. Cepat grab sementara stok masih ada! Kekal bersama eRing untuk lebih info terkini!


Digi Perkenal Kereta Terhubung AXA Bersama FlexiDrive

Digi baru-baru ini memperkenalkan “Kereta Terhubung Digi bersama AXA FlexiDrive”, satu inisiatif untuk menggalakkan rakyat Malaysia agar sentiasa mengutamakan keselamatan di jalan raya dan memberi ganjaran kepada mereka yang mengamalkan tabiat pemanduan berhemah.

Ini merupakan produk pertama seumpamanya di Malaysia bertujuan membantu pemandu kenderaan yang telah diinsuranskan untuk belajar dan memahami dengan lebih baik akan tabiat pemanduan mereka menerusi pemasangan peranti keselamatan telematik dan aplikasi mudah alih AXA FlexiDrive.

Insurans ini telah dilancarkan pada tahun 2017 bersama dengan rakan kongsi telematik rasmi AXA, kumpulan CSE (Communications & Security Electronics) yang merupakan sebuah pusat penyelidikan, pembangunan dan pembuatan tempatan yang telah menempa nama dalam bidang telematik sejak tahun 2002.

Apa yang menarik, produk ini telah meraih anugerah Produk Insurans Baharu Terbaik-Malaysia di Anugerah Perbankan Kewangan dan Insurans Asia 2018.

Menerusi ‘Kereta Terhubung Digi bersama AXA FlexiDrive’, pemilik kenderaan berpeluang mendapatkan diskaun sehingga 20% bagi pemanduan selamat. Tawaran ini bergantung pada penilaian terhadap tabiat pemanduan pemandu seperti daripada segi kelajuan, jarak perjalanan kenderaan dan cara memandu.

Selain itu, ia turut menawarkan notis kemalangan automatik beserta bantuan, perlindungan kenderaan 24 jam dan bantuan mendapatkan kembali kenderaan sekiranya berlaku kecurian, tanpa sebarang caj tambahan.

Pemasangan adalah percuma dan pelanggan hanya akan dikenakan bayaran deposit sebanyak RM70. Pelanggan juga mempunyai pilihan untuk mengaktifkan CSE Smart Track Security yang bernilai RM240 setahun. Ciri pilihan ini menawarkan sistem penggera kereta yang boleh dikawal dari telefon pintar, catatan maklumat semasa, ulasan perjalanan dan pampasan kemalangan sehingga RM2,000.

Untuk maklumat lanjut mengenai ‘Kereta Terhubung bersama AXA FlexiDrive’, sila berkunjung ke Digi Store atau klik di sini.

Baca juga: